open-index/open-wikipedia-markdown huggingface dataset:
ബാലസംഘടനകൾ

കേരളത്തിൽ സജീവമായി നിലനിൽക്കുന്ന കുട്ടികളുടെ സംഘടനയാണ് ബാലസംഘം കേരളയും  ,മലർവാടി ബാലസംഘവും

### ബാലസംഘം
കുട്ടികളുടെ സമാന്തര വിദ്യാഭ്യാസ സാംസ്‌കാരിക സംഘടനയാണ് ബാലസംഘം . കുട്ടികളെ ജാതി-മത വർണ്ണ പ്രാദേശിക ചിന്തകളിൽ നിന്ന് മോചിപ്പിച്ച് ശരിയും ശാസ്ത്രീയവുമായ പാതകളിലൂടെ പാരമ്പര്യത്തിൻറെ നല്ല അംശങ്ങൾ ഉൾക്കൊണ്ടുകൊണ്ട് മനുഷ്യരായിത്തീരുക എന്ന മഹത്തായ സാംസ്കാരിക മുദ്രാവാക്യത്തെ ഉയർത്തിപ്പിടിക്കുന്ന പുരോഗമന തലമുറയെ വാർത്തെടുക്കുക എന്നത് ബാലസംഘത്തിന്റെ  പ്രഖ്യാപിത ലക്ഷ്യമാണ് . രക്ത നക്ഷത്രവും നീല നിറത്തിൽ ബാലസംഘം എന്ന് ആലേഖനം ചെയ്ത ശുഭ്ര പതാകയാണ് ബാലസംഘത്തിന്റെ പതാക.

'പഠിച്ചു ഞങ്ങൾ നല്ലവരാകും   ജയിച്ചു ഞങ്ങൾ മുന്നേറും , പടുത്തുയര്ത്തും ഭാരത മണ്ണിൽ  സമത്വ  സുന്ദര നവലോകം' 

എന്നതാണ് മുദ്രാവാക്യം. വേനൽത്തുമ്പി കലാജാഥ ബാലസംഘത്തിന്റെ ഒരു പ്രധാന പ്രവർത്തനമാണ്

*സെക്രട്ടറി - എൻ . ആദിൽ
*പ്രസിഡന്റ് - ബി . അനുജ 
*കൺവീനർ - ടി.കെ നാരായണദാസ്
*കോ-ഓർഡിനേറ്റർമാർ  - അഡ്വ.എം.രൺധീഷ്

ഫേസ്ബുക്ക്‌ വിലാസം https://www.facebook.com/balasangham.kerala/
വെബ്സൈറ്റ് http://www.balasangham.com/ 

### മലർവാടി ബാലസംഘം
കുട്ടികളിൽ വിജ്ഞാനത്തോടൊപ്പം മൂല്യബോധവും സർഗാത്മകതയും സാമൂഹികാവബോധവും വളർത്തിയെടുക്കുവാനായി രൂപം നൽകിയ കൂട്ടായ്മയാണ് മലർവാടി ബാലസംഘം. 23 പേരടങ്ങുന്ന ഒരു സമിതിയാണ് സംസ്ഥാനതലത്തിൽ പ്രവർത്തനങ്ങൾ ആസൂത്രണം ചെയ്യുന്നത്. 15 വയസ്സ് വരെയുള്ള ബാലികാ-ബാലൻമാരാണ് മലർവാടി ബാലസംഘത്തിൽ അംഗങ്ങൾ. കേരളത്തിനു പുറത്തും ഈ സംഘടന പ്രവർത്തിക്കുന്നുണ്ട്
#### നേതൃത്വം
2011-2015 വർഷത്തേക്കുള്ള മലർവാടി ബാലസംഘം കോ-ഓഡിനേറ്റർ അബ്ബാസ് വി കൂട്ടിൽ, ജനറൽ സെക്രട്ടറിയായി മുസ്തഫാ മങ്കട, ട്രഷററായി നാസർ കറുത്തേനി എന്നിവരാണ്. വിവിധ വകുപ്പുകളികൾ:എസ്.ഖമറുദ്ദീൻ (ടീൻസ്), മഹ്മൂദ് ഷിഹാബ് (സ്കൂൾ യൂണിറ്റ്), അൻസാർ നെടുമ്പാശ്ശേരി (ചിൽഡ്രൻസ് തിയേറ്റർ), അബൂ ഫൈസൽ (സംഘടന), മുഹമ്മദ് ഇഖ്ബാൽ.പി (റിസോഴ്സ് ഡവലപ്പ് വിംഗ്), എം.എച്ച് റഫീഖ് (വിജ്ഞാനോത്സവം), സുഹൈറലി തിരുവിഴാംകുന്ന് (മീഡിയ), നൂറുദ്ദീൻ ചേന്ദര (സാഹിത്യം), ഹാമിദലി വാഴക്കാട് (പരിസ്ഥിതി), ഷാജഹാൻ ഐക്കരപ്പടി (ബാലോത്സവം), ഫൈസൽ പി.എ (ഡോക്യുമന്റേഷൻ), ഫൈസൽ സി.ഇസഡ് ഓർഗനൈസിംഗ് സെക്രട്ടറിയും, ഷറീജ് ടി.കെ ഓഫീസ് സെക്രട്ടറിയുമാണ്.മുഖ്യ രക്ഷാധികാരി ടി.കെ ഹുസൈൻ.

## അവലംബം

## പുറത്തേയ്ക്കുള്ള കണ്ണികൾ

കൂടുതൽ വിവരങ്ങൾക്ക് വെബ്സൈറ്റ്  സന്ദർശിയ്ക്കുക

വർഗ്ഗം:കേരളത്തിലെ സംഘടനകൾ
വർഗ്ഗം:ബാല സംഘടനകൾ
ആറ്റുവാശ്ശേരി രുധിര ഭയങ്കരി ദേവി ക്ഷേത്രം

കൊല്ലം ജില്ലയിലെ കുളക്കട പഞ്ചായത്തിൽ സ്ഥിതി ചെയ്യുന്ന ക്ഷേത്രമാണ് **ആറ്റുവാശ്ശേരി രുധിര ഭയങ്കരി ദേവി ക്ഷേത്രം**. പരാശക്തിയായ ഭദ്രകാളിയുടെ ഉഗ്രഭാവമായ "രുധിര മഹാകാളിയാണ് "പ്രതിഷ്ഠ. മാതൃഭാവത്തിലാണ് ദേവി ഇവിടെ ആരാധിക്കപ്പെടുന്നത്. മഹാകാളി, മഹാലക്ഷ്മി, മഹാസരസ്വതി എന്നീ മൂന്ന് ഭാവങ്ങളിലും ദേവി ഇവിടെ ആരാധിക്കപ്പെടുന്നു.

## ചരിത്രം
മഹാഭാരതം കഥയോളം പഴക്കമുള്ളതാണ് ഈ ക്ഷേത്രത്തിന്റെ ചരിത്രം. പണ്ട് അജ്ഞാതവാസ കാലത്ത് പാണ്ഡവർ ഒളിവിൽ കഴിഞ്ഞ സ്ഥലമാണ് ഐവർകാല. ഐവർ എന്നാൽ പഞ്ച പാണ്ഡവർ. അവർ ഒളിവിൽ കഴിഞ്ഞ സ്ഥലമായതിനലാണ് ഇവിടം ഐവർകാല എന്ന് പിന്നീട് അറിയപ്പെട്ടത്. പാണ്ഡവരെ തിരക്കി കൗരവർ നാനാ ദിക്കിലും നടന്നു. ഒടുവിൽ അവർ കല്ലട ആറിനോട് ചേർന്ന മനോഹരമായ ഒരു ഗ്രാമത്തിൽ എത്തിച്ചേർന്നു.ഗ്രാമത്തിൻറെ മനോഹാരിതയിലും സമൃദ്ധിയിലും മതിമറന്ന് നൂറ്റുവർ അവിടെ കുറേക്കാലം കഴിഞ്ഞു. അങ്ങനെ നൂറ്റുവർ വസിച്ച ചേരി നൂട്ടുവര്ചേരിയും പിന്നീട് ആറ്റുവാശ്ശേരിയും ആയി പരിണമിച്ചു. ഇതാണ് ഈ ഗ്രാമത്തിന് ആറ്റുവാശ്ശേരി എന്ന് പേര് വരുവാൻ കാരണം.ഇതിനെ സാധൂകരിക്കുന്ന അനേകം തെളിവുകൾ ഉണ്ട്. ആറ്റുവാശ്ശേരിയെ ചുറ്റി ഒഴുകുന്ന കല്ലടയാർ കടന്നാൽ ഐവർകാല ആണ്.ഐവർകാലയിൽ പാണ്ഡവർ ഉണ്ടെന്ന് മനസ്സിലാക്കിയ കൌരവർ ആറിനു കുറുകെ പാറകൾ കൊണ്ട് ഒരു ചിറകെട്ടി.ഇത് മാറാൻചിറ പാറഎന്ന് അറിയപ്പെടുന്നു. ഇതിൻറെ ഒരു ഭാഗം ഇന്നും കല്ലടയാറ്റിൽ കാണാൻ കഴിയും. അതുപോലെ പവിത്രേശ്വരം എന്ന സ്ഥലത്ത് കാണപ്പെടുന്ന ശകുനി ക്ഷേത്രവും,പോരുവഴിയിൽ കാണപ്പെടുന്ന ദുര്യോധന ക്ഷേത്രവും ഇതിനെ സാധൂകരിക്കുന്നു.

ആറ്റുവാശ്ശേരി ഒരു കർഷക ഗ്രാമമാണ്‌.ഈ ഗ്രാമത്തിൻറെ സകല ഐശ്വര്യത്തിനും കാരണം ഈ ഗ്രാമത്തിൻറെ അധിപതിയായ ശ്രീ രുധിരഭയങ്കരി ദേവി ആണ് എന്ന് വിശ്വാസികൾ വിശ്വസിക്കുന്നു. കൊല്ലം ജില്ലയിൽ കൊട്ടാരക്കര താലൂക്കിൽ കുളക്കട പഞ്ചായത്തിൽ ഈ ഗ്രാമം സ്ഥിതിചെയ്യുന്നു. ഈ ക്ഷേത്രത്തിന് നൂറ്റാണ്ടുകൾ പഴക്കം ഉള്ളതായി കരുതുന്നു.പ്രധാന പ്രതിഷ്ഠ ശ്രീ ഭദ്രകാളി ആണ്. കൂടാതെ ഉപദേവതകളായി മഹായക്ഷി, മഹാഗണപതി,  രക്ഷസ്സ്, യോഗീശ്വരൻ, മഹാദേവൻ,നാഗരാജാവ്,നാഗയക്ഷി എന്നിവയും കാണപ്പെടുന്നു.

ഈ ക്ഷേത്രത്തിന് നൂറ്റാണ്ടുകൾ പഴക്കം ഉണ്ട്.ആട്ടുവാശ്ശേരിയിലെ രണ്ടു പുരാതന കുടുംബങ്ങൾ ആയ പോണാൽ കുടുംബം, വാഴപ്പള്ളി കുടുംബം എന്നിവയുമായി ഈ ക്ഷേത്രത്തിൻറെ ഉൽഭവ കഥ ബന്ധപ്പെട്ടിരിക്കുന്നു.

## പ്രധാന വഴിപാടുകൾ

## വിശേഷദിവസങ്ങൾ
#ചിങ്ങമാസത്തിലെ തിരുവോണം നാളിൽ ദേവിക്ക് തിരുവാഭരണം ചാർത്തി വിശേഷാൽ പൂജ.
#  വിനായകചതുർഥി - അഷ്ടദ്രവ്യ മഹാഗണപതി ഹോമം
#  ദുർഗഷ്ടമി,മഹാനവമി, വിജയദശമി - വിദ്യാരംഭം, സരസ്വതിപൂജ
# തുലാം മാസത്തിലെ ആയില്യം നാളിൽ - ആയില്യപൂജ, നൂരുംപലും,അന്നദാനം, ലക്ഷാർച്ചന
# മണ്ഡല മഹോത്സവം
# മകരഭരണി ആറാട്ടു മഹോത്സവം - 
# തൃക്കൊടിയേറ്റ് ദിവസത്തിന് മുൻപുള്ള വെള്ളിയാഴ്ച ഊരുവലം.
# ആശ്വതി നാളിൽ പൊങ്കാല
# തൃക്കൊടിയേറ്റ് ദിവസം മുതൽ 7 ദിവസം തോറ്റംപാട്ട്.
# ഏഴാം ഉത്സവനാളിൽ ഗുരുതി.
# ശിവരാത്രി മഹോത്സവം,നീരാന്ജനം
# മേടവിഷു,
# ഇടവം - 3 പ്രതിഷ്ടാ വാർഷികം, ദേവിഭാഗവത നവാഹപാരായണം
# കർക്കിടകം - രാമായണമാസാചരണം

വർഗ്ഗം:കേരളത്തിലെ ദേവീക്ഷേത്രങ്ങൾ
ചുങ്കക്കുന്ന്

കണ്ണൂർ ജില്ലയിലെ ഒരു മലയോരഗ്രാമമാണ് **ചുങ്കക്കുന്ന്**. ബാവലിപ്പുഴയുടെ തീരത്ത്, കേളകത്തിനും കൊട്ടിയൂരിനും ഇടയിലാണ് ചുങ്കക്കുന്ന്  സ്ഥിതി ചെയ്യുന്നത്. മലബാർ കുടിയേറ്റ കാലത്ത് പ്രശാന്തസുന്ദരമായ ഈ ഗ്രാമം ധാരാളം കുടിയേറ്റക്കാരെ ആകർഷിച്ചിട്ടുണ്ട്. കൃഷിയാണ് പ്രധാന വരുമാന മാർഗം. റബ്ബർ, തേങ്ങ, കശുവണ്ടി, കുരുമുളക് എന്നിവയാണ് ഇവിടുത്തെ പ്രധാനപ്പെട്ട കൃഷികൾ. 

## പ്രധാന സ്ഥാപനങ്ങൾ
ഈ ഗ്രാമത്തിലെ പ്രധാന സ്ഥാപനങ്ങൾ താഴെക്കൊടുത്തിരിക്കുന്നവയാണ്:
* ഗവ. യു.പി. സ്കൂൾ ചുങ്കക്കുന്ന്
* സർക്കാർ ആയുർവേദ ആശുപത്രി
* കൊട്ടിയൂർ സർവീസ് സഹകരണ ബാങ്ക് ശാഖ
* വനിതാ സഹകരണ സംഘം
* ചുങ്കക്കുന്ന് തപാലാഫീസ്
* ഫാത്തിമ മാതാ ഫൊറോന പള്ളി
* ഇവിടെ രണ്ട് സ്വകാര്യ ആശുപത്രികളുമുണ്ട്.

## അവലംബം

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
പുരി

ഒഡീഷയിലെ ഒരു നഗരമാണ് **പുരി** (ഒറിയ: ପୁରୀ). പുരി ജില്ലയുടെ ആസ്ഥാനവും ഈ നഗരം തന്നെയാണ്. ഒഡീഷയുടെ തലസ്ഥാനമായ ഭുവനേശ്വറിൽനിന്നും 60കി.മീ(37 മൈൽ) തെക്കുമാറി ബംഗാൾ ഉൾക്കടലിന്റെ തീരത്തായാണ് ഈ നഗരത്തിന്റെ സ്ഥാനം. 11ആം നൂറ്റാണ്ടിൽ പണിത ഒഡീഷയിലെ പ്രശസ്തമായ ജഗന്നാഥക്ഷേത്രം ഈ നഗരത്തിനായതിനാൽ ജഗന്നാഥ പുരി എന്നൊരു പേരിലും പുരി അറിയപ്പെടുന്നു. ചാർ ധാമുകളിൽ ഒന്നായ പുരി ഹൈന്ദവരുടെ ഒരു തീർഥാടനകേന്ദ്രംകൂടിയാണ്. 

മനോഹരമായ കടൽത്തീരങ്ങൾക്കും പ്രശസ്തമാണ് പുരി. ഭൂമിശാസ്ത്രപരമായ പ്രത്യേകതകളാൽ പുരി കടപ്പുറത്തുനിന്നും സൂര്യാസ്തമയവും സൂര്യോദയവും കാണാൻ സാധിക്കുന്നു. 

## പേര്
ജഗന്നാഥക്ഷേത്രം സ്ഥിതിചെയ്യുന്ന പുണ്യഭൂമിയായ പുരിക്ക് അനേകം നാമങ്ങളുണ്ട്. ശ്രീക്ഷേത്ര, ശംഖക്ഷേത്ര, പുരി, നീലാചല, നീലാദ്രി, പുരുഷോത്തമ ധാമ, പുരുഷോത്തമക്ഷേത്ര, പുരുഷോത്തമ പുരി, ജഗന്നാഥപുരി  തുടങ്ങിയപേരുകളിൽ ഈ നഗരം പുരാണങ്ങളിൽ പരാമർശിക്കപ്പെടുന്നു. *പുരി* എന്ന സംസ്കൃത പദത്തിന്റെ അർഥം നഗരം എന്നാണ്. ഗ്രീക് ഭാഷയിലെ പോളിസ്(polis) എന്നവാക്കിന് സമാനമാണ് സംസ്കൃതത്തിലെ പുരി. ജഗന്നാഥപുരി അല്ലെങ്കിൽ പുരുഷോത്തമപുരി ലോപിച്ചുണ്ടായ പേരാകാം പുരി എന്നത്. ബ്രിട്ടീഷ് ഭരണകാലത്ത് പുരിയെ ജഗന്നാത്(Jagannath) എന്നും പരാമർശിച്ചിരുന്നു.

## ചരിത്രം
ആദിശങ്കരനാൽ സ്ഥാപിതമായ നാലു മഠങ്ങളിൽ ഒന്ന് പുരിയിലാണുള്ളത്. ശൃംഗേരി, ദ്വാരക, ജ്യോതിർമഠ് എന്നിവയാണ് മറ്റു മഠങ്ങൾ. വർഷംതോറും ആഘോഷിക്കുന്ന രഥയാത്രയ്ക്കും(Ratha Yatra) പ്രശസ്തമാണ് പുരി. ജഗന്നാഥക്ഷേത്രത്തിൽ നിന്നും ജഗന്നാഥൻ, ബലഭദ്രൻ, സുഭദ്ര എന്നിവരെ അലംകരിച്ച രഥത്തിലേറ്റി നഗരപ്രദക്ഷിണം നടത്തുന്നതാണ് രഥ യാത്ര. ഇംഗ്ലീഷ്മാസം സാധാരണയായി ജൂലായിലാണ് രഥോത്സവം അരങ്ങേറുന്നത്.

## പുരി: ഭാരതത്തിലെ ഒരു പുണ്യഭൂമി
ഭാരതത്തിലെ ഹൈന്ദവരുടെ പുണ്യപാവനമായ ഏഴുനഗരങ്ങളിൽ ഒന്നാണ് പുരി. ഈ ഏഴുനഗരങ്ങളിലും വെച്ച് ഏറ്റവും പവിത്രമായത് വാരാണസിയാണ്.

പുരിയിൽ വെച്ച് മരിച്ചാൽ മോക്ഷത്തെ പ്രാപിക്കുന്നു എന്നാണ് ഗരുഡപുരാണത്തിൽ പറയുന്നത്. പുരിയെ കൂടാതെയുള്ള മറ്റ് മോക്ഷസ്ഥാനങ്ങളാണ് അയോദ്ധ്യ, മഥുര, മായാ, കാശി, കാഞ്ചി, അവന്തിക എന്നിവ.

## ഭൂമിശാസ്ത്രം
ഉത്തരാർദ്ധഗോളത്തിൽ 19°48′N 85°51′E ലാണ് പുരിയുടെ സ്ഥാനം. സമുദ്രനിരപ്പിൽനിന്നും അധികം ഉയരത്തിലല്ല ഈ നഗരം. 

## കാലാവസ്ഥ

## വിനോദസഞ്ചാരം
വളരെയേറെ വിശാലമായ കടൽത്തീരങ്ങളാണ് പുരിയുടെ പ്രത്യേകത. ദൃശ്യമനോഹരമായ കടൽത്തീരങ്ങളും ജഗന്നാഥക്ഷേത്രവും നിരവധി വിദേശികളെയും സ്വദേശീയരെയും ആകർഷിക്കുന്നു. നിരവധി പുണ്യക്ഷേത്രങ്ങളും, ആശ്രമങ്ങളും പുരിയെ ഒരു തീർത്ഥാടനകേന്ദ്രമാക്കുന്നു

### പുരിക്ക് സമീപമുള്ള തീർത്ഥാടന-വിനോദസഞ്ചാര കേന്ദ്രങ്ങൾ
* ശ്രീ യുക്തേശ്വർ സമാധി ക്ഷേത്രം
* കൊണാർക്ക് സൂര്യക്ഷേത്രം
* ബലേശ്വർ
* ചിലികാ തടാകം
* ഭുവനേശ്വർ
* ഗോപാൽപുർ കടപ്പുറം(പുരിയിൽ നിന്നും 100 കി.മീ അകലെ)
* സാക്ഷിഗോപാൽ ക്ഷേത്രം
* അൽവാർനാഥ്(വിഷ്ണു) ക്ഷേത്രം
* പിപിലി
* ദൗളി
* ഹാഥി ഗുംഫയും റാണി ഗുംഫയും
* ദക്ഷിണ കാളി ക്ഷേത്രം 

## ചിത്രശാല

File:PuriSea.jpg|പുരി കടപ്പുറം
File:PuriSunrise.jpg|
File:PuriSunrise2.jpg|
File:PuriWave.jpg|പുരിയിലെ കടൽത്തിരകൾ
File:PuriWave3.jpg|
File:PuriSea2.jpg|
File:PuriSky.jpg|പുരിയിലെ സൂര്യോദയം
File:PuriSunset.jpg|പുരിയിലെ സൂര്യാസ്തമനം
File:PuriSunset2.jpg|


## അവലംബം

## പുറത്തേക്കുള്ള കണ്ണികൾ

* 
* www.puri.nic.in – Official website of Puri District (Government website)

വർഗ്ഗം:ഒഡീഷയിലെ പട്ടണങ്ങൾ
വർഗ്ഗം:ഹിന്ദു പുണ്യനഗരങ്ങൾ
യാൻ മാർട്ടെൽ

ഒരു കനേഡിയൻ എഴുത്തുകാരനാണ് **യാൻ മാർട്ടെൽ** (ജനനം: ജൂൺ 25, 1963). മാൻ ബുക്കർ പുരസ്കാരം നേടിയ ലൈഫ് ഓഫ് പൈ എന്ന കൃതിയിലൂടെയാണ് ഇദ്ദേഹം അന്താരാഷ്ട്രപ്രശസ്തിയിലേക്കുയർന്നത്.
### ആദ്യകാലജീവിതം
നിക്കോൾ പെരൺ - എമിൽ മാർട്ടെൽ ദമ്പതികളുടെ മകനായി സ്പെയിനിലെ സാലമാൻക എന്ന സ്ഥലത്ത് ജനിച്ചു. കാനഡയുടെ ഒരു നയതന്ത്രപ്രതിനിധിയായിരുന്നു അദ്ദേഹത്തിന്റെ പിതാവ്. കോസ്റ്റ റീക്ക, ഫ്രാൻസ്, മെക്സിക്കോ, കാനഡ എന്നീ രാജ്യങ്ങളിലായി വളർന്നു. ട്രിനിറ്റിയിലും ഒന്റേറിയോയിലുമായിരുന്നു ഹൈസ്ക്കൂൾ വിദ്യാഭ്യാസം. പ്രായപൂർത്തിയായശേഷം ഇറാൻ, തുർക്കി, ഇന്ത്യ എന്നിവിടങ്ങളിൽ താമസിച്ചിട്ടുണ്ട്.

ഇപ്പോൾ കാനഡയിലെ സസ്കാറ്റൂണിൽ വസിക്കുന്നു.

### പുരസ്ക്കാരങ്ങൾ
* മാൻ ബുക്കർ സമ്മാനം, 2002 
* ഹ്യൂ മക്‌ലെനൻ സമ്മാനം, 2001
* ഏഷ്യൻ/പസഫിക് അമേരിക്കൻ സാഹിത്യ പുരസ്ക്കാരം, 2001-2003 
* ജേർണി പ്രൈസ്, 1991

### പുറത്തേക്കുള്ള കണ്ണികൾ
*Yann Martel ബുക്ക് പേജ് അഭിമുഖം 
*യാൻ മാർട്ടെൽ  കനേഡിയൻ എൻസൈക്ലോപീഡിയയിൽ 
*ബിയാട്രിസ് ആൻഡ് വിർജിൽ ഔദ്യോഗിക വെബ്‌സൈറ്റ്  

വർഗ്ഗം:1963-ൽ ജനിച്ചവർ

വർഗ്ഗം:ജൂൺ 25-ന് ജനിച്ചവർ
ഗവണ്മെന്റ് വൊക്കേഷനൽ ഹയർ സെക്കന്ററി സ്കൂൾ, തോട്ടട

കണ്ണൂരിലെ പ്രശസ്തമായ ഒരു സ്കൂളാണ് ഗവണ്മെന്റ് വൊക്കേഷനൽ ഹയർ സെക്കന്ററി സ്കൂൾ, തോട്ടട. കണ്ണൂർ നഗരത്തിൽ നിന്നും ഏകദേശം 8 km അകലെ കണ്ണൂർ- തലശ്ശേരി ദേശീയപാതക്കരികിൽ (നാഷനൽ ഹൈവേ 17) ഗവ: പോളിടെക്നിക്ക് കോളേജിനും ഗവ: ഐ ടി ഐക്കും സമീപമാണ് ഇത് സ്ഥിതിചെയ്യുന്നത്.
ഗുണനിലവാര നിയന്ത്രണം

ഗുണനിലവാരനിയന്ത്രണം (Quality Management) ഒരു സ്ഥാപനത്തിന്റെ വിജയത്തിന് അത്യന്താപേക്ഷിതമാകുന്നു. ഇത് ആ സ്ഥാപനം പുറത്തിറക്കുന്ന ഉൽപ്പന്നങ്ങളേയും സേവനങ്ങളേയും ഉപഭോക്താക്കളുടെ സംതൃപ്തിക്കും അതുമായി ബന്ധപ്പെട്ട ഗവണ്മെന്റ് നിർദ്ദേശങ്ങൾക്കും വിധേയമായി സ്ഥാപനത്തിന്റെ പെരുമയ്ക്ക് കോട്ടം തട്ടാതെ ഉൽപ്പന്നത്തിന്റെയും സേവനങ്ങളുടേയും വില കുറയ്ക്കുന്നതിലും ഗുണനിലവാര വർദ്ധനയ്ക്കും സഹായകരമാകുന്നു. ഗുണനിലവാരനിയന്ത്രണം നടപ്പിൽ വരുത്തുന്നത് ഉൽപ്പന്നങ്ങളും സേവനങ്ങളും ഏറ്റവും സസ്റ്റൈനബിൾ ആയ മാർഗ്ഗത്തിലൂടെയാണ് പുറത്തിറക്കുന്നത് എന്നുറപ്പ് വരുത്തുന്നു.

ഗുണനിലവാരനിയന്ത്രണം സാധ്യമാകുന്നത് താഴെ പ്രസ്താവിച്ച പ്രവർത്തികളിലൂടെയാകുന്നു,
* ക്വാളിറ്റി പ്ളാനിംഗ് - ഉൽപ്പന്നത്തിന്റെയും സേവനങ്ങളുടെയും ജീവിതചക്രത്തിൽ വേണ്ട ഗുണനിലവാരനിയന്ത്രണ ആവശ്യങ്ങൾ എന്തെല്ലാമാണെന്ന് ഈ ഘട്ടത്തിൽ ഉറപ്പ് വരുത്തുന്നു.
* ക്വാളിറ്റി കണ്ട്രോൾ - ഉൽപ്പന്നങ്ങളും സേവനങ്ങളും നിർമ്മിക്കുന്ന വേളയിൽ ഗുണനിലവാരനിയന്ത്രണ ആവശ്യങ്ങൾ എല്ലാം ഇവയിൽ അടങ്ങിയിരിക്കുന്നു എന്നുറപ്പ് വരുത്തുന്നു.
* ക്വാളിറ്റി അഷ്വറൻസ് - ഉൽപ്പന്നങ്ങളും സേവനങ്ങളും ഗുണനിലവാരനിയന്ത്രണങ്ങൾ പ്രകാരം നിർമ്മിക്കപ്പെട്ടു എന്ന് ഉറപ്പുവരുത്തുന്നു.
* ക്വാളിറ്റി ഇമ്പ്രൂവ്മെന്റ് - കച്ചവടത്തിന്റെ ആവശ്യാർത്ഥം വേണ്ട എല്ലാ ഘടകങ്ങളും മേലുദ്ധരിച്ച ഘട്ടങ്ങളിലൂടെ സാദ്ധ്യമാക്കിയെന്നുറപ്പ് വരുത്തുന്നു.

വർഗ്ഗം:അപൂർണ്ണ ലേഖനങ്ങൾ
ഫിംഗാളിന്റെ ഗുഹ

സ്കോട്ട്‌ലൻഡിലെ ഇന്നർ ഹെബ്രായ്ഡിലുള്ള സ്റ്റാഫ എന്ന ജനവാസമില്ലാത്ത ഒരു ദ്വീപിൽ സ്ഥിതിചെയ്യുന്ന ഒരു കടൽ ഗുഹയാണ്‌ **ഫിംഗാളിന്റെ ഗുഹ**. പാലിയോസീൻ കാലഘട്ടത്തിലെ ലാവാപ്രവാഹം മൂലം രൂപപ്പെട്ടതാണ് ഈ ഗുഹ. ഇത് നാഷണൽ ട്രസ്റ്റ് ഓഫ് സ്കോട്ട്‌ലൻടിന്റെ ഉടമസ്ഥതയിലുള്ള നാഷണൽ നേച്ച്വർ റിസർവിന്റെ ഭാഗമാണ്‌. പ്രകൃതിയുടെ മനോഹരമായ കലാസൃഷ്ടിയായ ഇത് പൂർണമായും ലാവജന്യമായ കൃഷ്ണശിലയിൽ ഷഡ്‌ഭുജാകൃതിയിലുള്ള സ്തൂപങ്ങൾ കൊണ്ട് നിര്‌മ്മിതമാണ്‌. ഖരീഭവിച്ച ലാവയുടെ മുകളിലെയും അടിയിലെയും പ്രതലങ്ങൾ തണുക്കുമ്പോൾ ഉണ്ടാകുന്ന സങ്കോചങ്ങലും വിള്ളലുകളും ഈ തണുക്കുന്ന പ്രതലങ്ങൾക്ക്‌ ലംബമായി ഷഡ്‌ഭുജാകൃതിയിലുള്ള തൂണുകളുടെ നിർമ്മിതിക്ക് കാരണമാവുന്നു.  ഇതിന്റെ വലിപ്പം, പ്രകൃതിജന്യമായ കമാനാകൃതിയിലുള്ള മേൽക്കൂര, തിരമാലകൾ അടിച്ചുണ്ടാകുന്ന ശബ്ദം പ്രതിധ്വനിച്ചുണ്ടാകുന്ന ഭയാനന്തരീക്ഷം എന്നിവ ഒരു പ്രകൃതി ഒരുക്കിയ ഒരു ഭദ്രാസനപ്പള്ളിയുടെ പ്രതീതി ജനിപ്പിക്കുന്നു.
## അവലംബം
തൂലിക യുണികോഡ്

യുണികോഡ് വ്യവസ്ഥയിൽ വിന്യസിക്കാനും പ്രദർശിപ്പിക്കാനുമായി മലയാളഭാഷയിലെ അക്ഷരങ്ങൾക്കു മാത്രമായി പ്രത്യേകം തയ്യാറാക്കിയ ഏറ്റവും ആദ്യത്തെ ലിപിസഞ്ചയമാണു് **തൂലിക യുണികോഡ്**. 2002 ജൂൺ 22നു് തിരുവനന്തപുരത്തെ സോഫ്റ്റ്‌വെയർ സ്ഥാപനമായ സൂപ്പർസോഫ്റ്റ് എന്ന കമ്പനിയുടെ ചീഫ് എക്സ്സിക്യൂട്ടീവ് ഓഫീസർ ആയ അജയലാൽ ആണു് ഈ പുതിയ ലിപിരൂപം പുറത്തിറക്കിയതു്. ഏതാനും മാസങ്ങൾക്കുശേഷം ഇതേ സ്ഥാപനം **തൂലിക ട്രെഡീഷണൽ യുണികോഡ്** എന്ന പേരിൽ മലയാളത്തിന്റെ തന്നെ പരമ്പരാഗതലിപിസഞ്ചയവും ഇത്തരത്തിൽ അവതരിപ്പിക്കുകയുണ്ടായി.   

ലോകത്ത് ആ കാലത്തു് നിലവിലിരുന്ന മിക്ക കംപ്യൂട്ടറുകളിലും ഉപയോഗിച്ചിരുന്ന അക്ഷരപ്രതിനിധാനവ്യവസ്ഥ ആസ്കി (ASCII) എന്ന സമ്പ്രദായത്തെ അധിഷ്ഠിതമാക്കിയായിരുന്നു. ഒരക്ഷരത്തിനു് എട്ടു ബിറ്റുകൾ മാത്രം നീക്കിവെച്ചിരുന്ന ഈ വ്യവസ്ഥയിൽ ഇംഗ്ലീഷ് ഒഴിച്ചുള്ള മറ്റു ഭാഷകൾക്കു് അവയുടെ അക്ഷരങ്ങളെ തനതായി കമ്പ്യൂട്ടർ ഭാഷയിൽ പ്രതിനിധീകരിക്കുവാൻ സൗകര്യമുണ്ടായിരുന്നില്ല. അതുകൊണ്ടു് വിവിധ കമ്പ്യൂട്ടർ നിർമ്മാതാക്കളും മറ്റു സ്ഥാപനങ്ങളും ചേർന്നു് യുണികോഡ് എന്ന പേരിൽ പുതിയൊരു അക്ഷരപ്രതിനിധാനസംവിധാനത്തിനു് അടിസ്ഥാനരൂപം നൽകി. അതോടെ, ലിനക്സ്, മൈക്രോസോഫ്റ്റ് വിൻഡോസ് തുടങ്ങിയ ഓപ്പറേറ്റിങ്ങ് സിസ്റ്റങ്ങളുടെ പുതിയ അവതരണങ്ങളിൽ യുണികോഡ് ഉപയോഗവും സാദ്ധ്യമായിത്തുടങ്ങി. എന്നാൽ മലയാളം പോലുള്ള ഭാരതീയഭാഷകളിൽ ഈ വ്യവസ്ഥയ്ക്കു് അനുയോജ്യമായ ലിപിസഞ്ചയങ്ങൾ ലഭ്യമായിരുന്നില്ല. വിൻഡോസിൽ തന്നെ ഏരിയൽ യുണികോഡ് എന്നൊരു ലിപിസഞ്ചയം ലഭ്യമായിരുന്നെങ്കിലും അതിൽ അടങ്ങിയിരുന്ന മലയാളം ലിപിവ്യവസ്ഥ തുലോം പരിമിതമായിരുന്നു. ഈ സാഹചര്യത്തിലാണു് തൂലിക യുണികോഡ് പുറത്തിറങ്ങിയതു്.

ആദ്യമായി പുറത്തിറങ്ങിയ ഈ ലിപിസഞ്ചയങ്ങൾ സാങ്കേതികമായി പൂർണ്ണമായിരുന്നില്ല. യുണികോഡിന്റെ തന്നെ മാനകീകരണം പൂർത്തിയാവാത്തതുകൊണ്ടായിരുന്നു മുഖ്യമായും ഈ പോരായ്മകൾ. ഉദാഹരണത്തിനു് നിത്യോപയോഗത്തിൽ തീരെ പ്രചാരം കുറഞ്ഞുപോയിരുന്ന മലയാളം അക്കരൂപങ്ങളായിരുന്നു അന്നത്തെ മലയാളം യുണികോഡിൽ  ഉണ്ടായിരുന്നതു്. കൂടാതെ, മലയാളത്തിന്റെ പ്രത്യേകതയായ ചില്ലക്ഷരങ്ങൾ എങ്ങനെയാണു വിന്യസിക്കേണ്ടതെന്നു് നിയതമായ അനുമാനം അപ്പോൾ വന്നിരുന്നില്ല. ലിപി ലഭ്യമാണെങ്കിൽ പോലും പല ഓപ്പറേറ്റിങ്ങ് സിസ്റ്റങ്ങളിലും അവയെ ശരിയായ വിധത്തിൽ പ്രദർശിപ്പിക്കാനുതകുന്ന മദ്ധ്യവർത്തി സോഫ്റ്റ്‌വെയറുകൾ (Uniscribe engines) ക്രമീകരിക്കുക എന്നതു് ദുഷ്കരമായ ഒരു പ്രയത്നമായി തുടർന്നു എന്നതും മലയാളം കമ്പ്യൂട്ടിങ്ങിൽ യുണികോഡിന്റെ പ്രചാരം വർഷങ്ങളോളം താമസിപ്പിക്കാൻ ഇടയായി.

മലയാളം യുണികോഡ് ആവശ്യമായിരുന്ന മലയാളം വിക്കിപീഡിയ, ബ്ലോഗുകൾ തുടങ്ങിയ വെബ് സൈറ്റുകളും മറ്റും പ്രയോഗത്തിൽ വരാനും പ്രാരംഭകാലഘട്ടത്തിൽ അഭിവൃദ്ധിപ്പെടാനും തൂലിക യുണികോഡ് ഏറെ സഹായകമായി. പിൽക്കാലത്തു് കൂടുതൽ അക്ഷരസമ്പന്നമായ അഞ്ജലി ഓൾഡ് ലിപി, രചന (ഫോണ്ട്), മീര (ഫോണ്ട്), കാർത്തിക (ഫോണ്ട്) തുടങ്ങിയ  നിരവധി യുണികോഡ് ലിപികൾ പ്രചാരത്തിലായതോടെ തൂലിക യുണികോഡിന്റെ കേവലപ്രയുക്തത മിക്കവാറും ഇല്ലാതായി.

## ഇതും കാണുക
#അഞ്ജലി ഓൾഡ് ലിപി
#രചന മലയാളം ലിപി സഞ്ചയം
#മലയാളത്തിലെ കമ്പ്യൂട്ടർ ലിപിസഞ്ചയങ്ങൾ

## അവലംബം

വർഗ്ഗം:മലയാളത്തിലെ കമ്പ്യൂട്ടർ ലിപിസഞ്ചയങ്ങൾ
ആസ്കി

മുഖ്യമായും യൂറോപ്യൻ മനുഷ്യഭാഷകളെ അടിസ്ഥാനമാക്കി 256 അക്ഷരങ്ങൾക്കു് ഇടം നൽകിയിട്ടുള്ള ഒരു കമ്പ്യൂട്ടർ ലിപിസ്ഥാനപ്പട്ടികയാണു് **ആസ്കി** (ASCII). പൂർണ്ണമായ രൂപം അമേരിക്കൻ സ്റ്റാൻഡേർഡ് കോഡ് ഫോർ ഇൻഫോർമേഷൻ ഇന്റർ ചെയ്ഞ്ച് (American Standard Code for Information Interchange).

മനുഷ്യഭാഷകളിൽ ഉപയോഗിക്കുന്ന ലിപികൾ, അക്ഷരങ്ങൾ, ചിഹ്നനങ്ങൾ, ഗദ്യവിന്യാസചിഹ്നങ്ങൾ മറ്റു പ്രമുഖ രൂപങ്ങൾ എന്നിവയെ 0,1 എന്നീ രണ്ടു് (ബൈനറി) അക്കങ്ങളിൽ അധിഷ്ഠിതമായ കമ്പ്യൂട്ടർ വിവരവ്യവസ്ഥയിലെ സമാനമായ ഗദ്യത്തിലേക്കും തിരിച്ചും ബന്ധപ്പെടുത്തുന്ന അന്താരാഷ്ട്രതലത്തിൽ അംഗീകരിക്കപ്പെട്ട പട്ടികകളാണു് ലിപിസ്ഥാനപ്പട്ടികകൾ.

## ചരിത്രം
ANSI, Extended ASCII തുടങ്ങി വ്യത്യസ്തരൂപങ്ങളിൽ ഉപയോഗിക്കപ്പെടുന്നുണ്ടെങ്കിലും യഥാർത്ഥ ASCII എന്നതു കൃത്യമായ ചട്ടക്കൂടുകളുള്ള ഒരൊറ്റ പട്ടികയാണു്. US-ASCII എന്ന പേരിൽ IANA നിജപ്പെടുത്തിയിട്ടുള്ള ഈ രൂപം ആദ്യമായി ഉപയോഗിച്ചുതുടങ്ങിയതു് അമേരിക്കൻ ടെലിപ്രിന്റർ നിർമ്മാതാക്കളായിരുന്ന ബെൽ ഡാറ്റ സെർവീസസ് എന്ന കമ്പനിയായിരുന്നു. അമേരിക്കൻ സ്റ്റാൻഡാർഡ്സ് അസോസിയേഷൻ (ASA) 1960-ൽ രൂപീകരിച്ച X3.2 എന്ന ഉപസമിതി ഈ ആദിമ ASCII രൂപം എല്ലാ കമ്പ്യൂട്ടർ സംവിധാനങ്ങളിലും പൊതുവായി ഉപയോഗിക്കാവുന്ന മാനകമാക്കി അംഗീകരിച്ചു. 1967-ൽ പുതിയ മാനകം നിലവിൽ വന്നു. പിൽക്കാലത്തു് പലപ്പോഴും (പ്രധാനമായും 1967-ലും ഒടുവിൽ 1986-ലും) ഇതേ മാനകം കൂടുതൽ ചിട്ടകളോടെ വിപുലപ്പെടുത്തുകയുണ്ടായി.

സ്പേസ് ഉൾപ്പെടെ, അച്ചടിക്കാവുന്ന 95 അക്ഷരരൂപങ്ങളും ഗദ്യവിന്യാസത്തിനും മറ്റും ഉപയോഗിക്കുന്ന (അച്ചടിയിൽ നേരിട്ടു പ്രത്യക്ഷമാവാത്തതോ അച്ചടിഉപകരണത്തെ അഥവാ പ്രദർശിനിയെ നിയന്ത്രിക്കുന്നതോ ആയ )( Non printing Control Characters) 33 ഗദ്യവിന്യാസചിഹ്നങ്ങളും ഉൾപ്പെട്ടതായിരുന്നു മേൽപ്പറഞ്ഞ ആസ്കി രൂപം. മുഖ്യമായും ഇംഗ്ലീഷ് അടക്കമുള്ള യൂറോപ്യൻ ഭാഷകളിലെ അക്ഷരങ്ങളാണു് ഈ പട്ടികയിൽ ഉൾപ്പെട്ടിരുന്നതു്.

## പരിമിതികൾ
ഇംഗ്ലീഷ് മാത്രം ഉപയോഗിക്കുന്ന കമ്പ്യൂട്ടറുകളിൽ 128 വ്യത്യസ്ത അക്ഷരസ്ഥാനങ്ങൾ ആവശ്യത്തിനുതകുമായിരുന്നു. എന്നാൽ മറ്റു ഭാഷകളും കമ്പ്യൂട്ടറിൽ ഉപയോഗിക്കേൺറ്റിവരുമെന്ന അവസ്ഥയിൽ ഇവ മതിയാകാതെ വന്നു. ഇതിനു പരിഹാരമായി ആദ്യകാലങ്ങളിൽ ഒരു ബിറ്റ് കൂടി ചേർത്തു് 256 സ്ഥാനങ്ങൾ ഉള്ള Extended ASCII പ്രയോഗത്തിൽ വന്നു. ഇംഗ്ലീഷിനു പുറമേ ഏതെങ്കിലും ഒരു ഭാഷ കൂടി ഉൾപ്പെടുത്താം എന്നതായിരുന്നു ഈ സംവിധാനത്തിലെ സൗകര്യം. പക്ഷേ, പ്രത്യേകം ഫോർമാറ്റ് ചെയ്ത രൂപത്തിലോ ക്രമീകരിച്ച ഉപകരണങ്ങളിലോ മാത്രമേ ഈ സ്വരസ്ഥാനങ്ങൾക്കു് സാധുതയുണ്ടായിരുന്നുള്ളൂ. മറ്റേതെങ്കിലും കമ്പ്യൂട്ടറിലോ പ്രോഗ്രാമിലോ ഉപയോഗിക്കുമ്പോൾ ഇവ അർത്ഥശൂന്യമായ വരികളായി പ്രത്യക്ഷപ്പെട്ടു.

## യുണികോഡ്

ഈ പരിമിതികളെ തരണം ചെയ്യാൻ അവലംബിച്ച പുതിയ മാനകമാണു് യുണികോഡ്. എട്ട് ബിറ്റുകളിൽ ഒതുങ്ങിനിൽക്കാതെ, ആവശ്യം പോലെ വികസിപ്പിക്കാവുന്ന ലിപിസ്ഥാനപ്പട്ടികകളാണു് യുണികോഡിലുള്ളതു്. UTF-8, UTF-16, UTF-32 തുടങ്ങിയ വിവിധ ഉപമാനകങ്ങളിൽ  വികസിപ്പിച്ചിരിക്കുന്ന ഈ വ്യവസ്ഥയിൽ ലോകത്തിലെ ഏതൊരു ഭാഷയ്ക്കും തനതും അനന്യവുമായ അക്ഷരസ്ഥാനം നൽകുവാൻ തക്ക വിധത്തിൽ സൗകര്യമുണ്ടു്.

2007 ഡിസംബറിൽ യുണികോഡ് അവലംബിച്ച് പ്രവർത്തിക്കുന്ന കമ്പ്യൂട്ടർ സംവിധാനങ്ങൾ പ്രചാരത്തിൽ ആസ്കിയെ പിന്നിലാക്കി. എങ്കിലും  അതിനുമുമ്പ് നിർമ്മിക്കപ്പെട്ടതും ഇപ്പോഴും പ്രവർത്തിച്ചുകൊണ്ടിരിക്കുന്നതുമായ പല ഉപകരണങ്ങളിലും ഫയലുകളിലും ലിപികളിലും ആസ്കി ഇപ്പോഴും അവശ്യമായും വേണ്ട ഒരു സ്ഥാനവ്യവസ്ഥയായി തുടരുന്നു.

## ആസ്കിയിലെ ഗദ്യവിന്യാസചിഹ്നങ്ങൾ

## ഇതും കാണുക
യുണികോഡ്
## അവലംബം

വർഗ്ഗം:കമ്പ്യൂട്ടർ - അപൂർണ്ണലേഖനങ്ങൾ
വർഗ്ഗം:കമ്പ്യൂട്ടറുകളുടെ ചരിത്രം
ഐ.ടി.ഇ.എസ്. ഹാബിറ്റാറ്റ്

കേരള ഐ.ടി. മിഷന്റെ കീഴിൽ എറണാകുളത്തെ കലൂർ പ്രവർത്തിക്കുന്ന ഐ.ടി. പാർക്കാണ് **ഐ.ടി.ഇ.എസ്. ഹാബിറ്റാറ്റ്**. ചെറുകിട ഐ.ടി. സംരംഭകരെ പ്രോത്സാഹിപ്പിക്കുക എന്നതാണ് കലൂർ ജവഹർലാൽ നെഹറു ഇന്റർ നാഷണൽ സ്റ്റേഡിയത്തിന് താഴെ പ്രവർത്തിക്കുന്ന ഇതിന്റെ ലക്ഷ്യം. 14, 000 ചതുരശ്ര അടിയിൽ 2002 ൽ തുടങ്ങിയ പാർക്കിൽ നാല്പതോളം ചെറുകമ്പനികൾ പ്രവർത്തിക്കുന്നു. നൂറ് മുതൽ എഴുന്നൂറ് ചതുരശ്ര അടി വിസ്തീരണമുള്ള മുറികളിലാണ് ഈ കമ്പനികൾ പ്രവർത്തിക്കുന്നത്. കൂടിയാലോചന മുറി,ഭക്ഷണശാല മുതലായ സൌകര്യങ്ങളും ഇവിടെയുണ്ട്. 2012 നവംബറിൽ പാർക്ക് മൂന്നു് നിലകളിലേക്ക് വിപുലീകരിച്ചു.

## പ്രവർത്തിക്കുന്ന കമ്പനികൾ
#അനുയോജ്യ സാങ്കേതിക വിദ്യാ പ്രോത്സാഹക സംഘം
#അറൈഡ് ഓഷൻ
#സി ഷാർക്ക്സ്
#ലീപ്പ് സോഫ്റ്റ്
#സീറോ ഐ.ടി. സൊല്യൂഷൻസ്

## അവലംബം


വർഗ്ഗം:കേരളത്തിലെ സാങ്കേതികസ്ഥാപനങ്ങൾ
ലൈഫ് ഓഫ് പൈ (നോവൽ)

കനേഡിയൻ നോവലിസ്റ്റായ യാൻ മാർട്ടെൽ രചിച്ച നോവലാണ് **ലൈഫ് ഓഫ് പൈ**. 2001-ൽ ഇത് പ്രസിദ്ധീകരിക്കപ്പെട്ടു. കപ്പൽച്ചേതത്തിൽ പെട്ട് 227 ദിവസം ഒരു ബംഗാൾ കടുവയോടൊത്ത് ലൈഫ് ബോട്ടിൽ കഴിയേണ്ടി വരുന്ന, പോണ്ടിച്ചേരിക്കാരനായ പിസിൻ മൊളിറ്റർ പട്ടേൽ അഥവാ പൈ പട്ടേൽ എന്ന യുവാവിന്റെ കഥയാണിത്. 2002-ലെ മാൻ ബുക്കർ സമ്മാനം നേടി. 2012-ൽ ഈ നോവലിനെ ആധാരമാക്കി ഡേവിഡ് മാഗീയുടെ തിരക്കഥയിൽ ആങ് ലീ സംവിധാനം ചെയ്ത ലൈഫ് ഓഫ് പൈ എന്ന ഹോളിവുഡ് ചലച്ചിത്രം പുറത്തിറങ്ങി.

വർഗ്ഗം:ഇംഗ്ലീഷ് നോവലുകൾ
വർഗ്ഗം:ഭാവനാ രചനകളിലെ കടുവകൾ
ഡെസോട്ടൊ (ടെക്സസ്)

അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് ഡാളസ് കൗണ്ടിയിൽപ്പെടുന്ന ഒരു നഗരമാണ് **ഡെസോട്ടൊ**. 2010ലെ സെൻസസ് പ്രകാരം ഇവിടെ 49,047 പേർ വസിക്കുന്നു.
## ഭൂമിശാസ്ത്രം
ഡെസോട്ടൊ നഗരത്തിന്റെ അക്ഷരേഖാംശങ്ങൾ  (32.599286, -96.858828) ആണ്.

യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം, നഗരത്തിന്റെ മൊത്തം വിസ്തീർണ്ണം  ആണ്. ഇതു മൊത്തം കരപ്രദേശമാണ്.
## ജനസംഖ്യാശാസ്ത്രം

2010ലെ സെൻസസ് പ്രകാരം 49,047 പേർ നഗരത്തിൽ വസിക്കുന്നുണ്ട്. ഇതിൽ 68.6% ആഫ്രിക്കൻ-അമേരിക്കക്കാരും 17.4% പേർ വെളുത്തവരും 0.4% അമേരിക്കൻ ഇന്ത്യൻ അഥവാ അലാസ്കൻ ആദിവാസികളും 0.9% ഏഷ്യക്കാരും 1.9% മിശ്രവർഗ്ഗക്കാരുമാണ്. ജനസംഖ്യയുടെ 12.1% ഹിസ്പാനിക്ക് ആണ്. 
## അവലംബം

## പുറത്തേയ്ക്കുള്ള കണ്ണികൾ
* ഡെസോട്ടൊ നഗരത്തിന്റെ ഔദ്യോഗിക വെബ്സൈറ്റ്
* DeSoto Chamber of Commerce 
* DeSoto Economic Development Corporation
* DeSoto Independent School District
* DeSoto Public Library 
* Focus Daily News 

വർഗ്ഗം:ടെക്സസിലെ പട്ടണങ്ങൾ
മാർഗി സതി

കേരളത്തിലെ പ്രശസ്തയായ  നങ്ങ്യാർകൂത്ത്-കൂടിയാട്ടം കലാകാരിയാണ് **മാർഗ്ഗി സതി**. ഫ്രാൻസ്, ഇറ്റലി, അമേരിക്ക, ജർമനി, സ്വിറ്റ്സർലാൻഡ് തുടങ്ങിയ വിദേശരാജ്യങ്ങളിലും കൂടിയാട്ടമവതരിപ്പിച്ചിട്ടുണ്ട്. കൂടിയാട്ടത്തെ ലോക പൈതൃക കലയായി അംഗീകരിച്ചു കൊണ്ടുള്ള യുനെസ്കോ പ്രഖ്യാപനത്തോടനുബന്ധിച്ച് 2001 ഒക്ടോബറിൽ പാരീസിലെ  യുനെസ്കോ ആസ്ഥാനത്ത് ഇവർ കൂടിയാട്ടം അവതരിപ്പിച്ചിരുന്നു.

അർബുദരോഗത്തെ തുടർന്ന് 2015 ഡിസംബർ ഒന്നാം തിയതി അന്തരിച്ചു.

### ആദ്യകാലജീവിതം

സുബ്രഹ്മണ്യൻ എമ്പ്രാന്തിരിയുടെയും പാർവതി അന്തർജനത്തിന്റെയും മകളായി ചെറുതുരുത്തിയിൽ ജനിച്ചു. 11ാം വയസ്സിൽ കലാമണ്ഡലത്തിൽ ചേർന്ന് ഗുരു പൈങ്കുളം രാമചാക്യാർ, മാണി മാധവ ചാക്യാർ, അമ്മന്നൂർ മാധവ ചാക്യാർ എന്നിവരുടെ ശിക്ഷണത്തിൽ എട്ടുവർഷം കൂടിയാട്ടം പഠിച്ചു. 1988-ൽ തിരുവനന്തപുരത്ത് മാർഗ്ഗിയിൽ ചേർന്നു. ഗുരു പി.കെ.നമ്പ്യാരുടെ കീഴിൽ നങ്ങ്യാർകൂത്തിൽ വിദഗ്ദ്ധപഠനവും നടത്തി. 2006-ൽ പുറത്തിറങ്ങിയ നോട്ടം എന്ന ചലച്ചിത്രത്തിൽ ഒരു കൂടിയാട്ടം കലാകാരിയുടെ വേഷം ചെയ്തു.

### പുരസ്ക്കാരങ്ങൾ
* സാംസ്കാരിക വകുപ്പിന്റെ ജൂനിയർ ഫെല്ലോഷിപ്പ്, 1997
* കേരള സംഗീത നാടക അക്കാദമി അവാർഡ്, 2002
* കലാദർപ്പണം അവാർഡ്, 2008
* തുഞ്ചൻ സ്മാരക സമിതിയുടെ നാട്യരത്നപുരസ്കാരം, 2008

### അവലംബം

### പുറത്തേക്കുള്ള കണ്ണികൾ
*ഔദ്യോഗിക വെബ്‌സൈറ്റ് 
*ഡോയൻ ഓഫ് കൂടിയാട്ടം - ദി ഹിന്ദു 
* 

വർഗ്ഗം:കൂടിയാട്ട കലാകാരികൾ
വർഗ്ഗം:അർബുദത്താൽ മരിച്ചവർ
വർഗ്ഗം:1965-ൽ ജനിച്ചവർ
മികച്ച ഗായികയ്ക്കുള്ള ദേശീയ ചലച്ചിത്രപുരസ്കാരം

മികച്ച പിന്നണിഗായികയ്ക്കുള്ള ഭാരത സർക്കാറിന്റെ ചലച്ചിത്രപുരസ്കാരം(രജത കമലം)(National Film Award for Best Female Playback Singer) നേടിയവരുടെ പട്ടിക താഴെകൊടുക്കുന്നു. ഇതുവരെയുള്ളതിൽ വെച്ച് എറ്റവും പ്രായമേറിയ പുരസ്കാരജേതാവ് ലതാ മങ്കേഷ്കറാണ്, എറ്റവും പ്രായം കുറഞ്ഞത് ഉത്തര ഉണ്ണിക്കൃഷ്ണനും. ഏറ്റവും കൂടുതൽ തവണ മികച്ച ഗായികയ്ക്കുള്ള ദേശീയ ചലചിത്ര പുരസ്കാരം നേടി എന്ന ബഹുമതി കെ.എസ് ചിത്രയുടെ പേരിലാണുള്ളത്. ആറുതവണ കെ. എസ് ചിത്രയ്ക്ക് ഭാരതത്തിലെ മികച്ച ഗായികയ്ക്കുള്ള പുരസ്കാരം ലഭിച്ചു.

## പുരസ്കാര ജേതാക്കൾ

## അവലംബം

## പുറത്തേക്കുള്ള കണ്ണികൾ
* Official Page for Directorate of Film Festivals, India
* National Film Awards Archives

വർഗ്ഗം:ദേശീയ ചലച്ചിത്രപുരസ്കാരങ്ങൾ
ചിൽക്ക തടാകം

ഇന്ത്യയിലെ ഒഡീഷ സംസ്ഥാനത്ത് കിഴക്ക് തീരത്ത് ബംഗാൾ ഉൾക്കടലിനോട് ചേർന്നുള്ള ലവണജല തടാകമാണ് **ചിൽക്ക തടാകം**.പുരി, ഖുർദ, ഖഞ്ജാം എന്നീ ജില്ലകളിലായി വ്യാപിച്ചുകിടക്കുന്ന ഈ തടാകം ദയ നദിയുടെ പതനപ്രദേശം കൂടിയാണ്. വലിപ്പത്തിൽ ഏഷ്യയിലെ ഏറ്റവും വലുതും ലോകത്തിലെ രണ്ടാമത്തേയും ലഗൂൺ ആണിത്. മൺസൂൺ കാലത്തും വേനൽക്കാലത്തും ഇതിന്റെ വിസ്തീർണ്ണം വ്യത്യസ്തപ്പെട്ടിരിക്കും. ശരാശരി 1100 ചതുരശ്ര കിലോമീറ്റർ ആണിതിന്റെ വിസ്തീർണ്ണം. കായലിൻറെ മദ്ധ്യ ദക്ഷിണ ഭാഗത്തായി സ്ഥിതി ചെയ്യുന്ന ദ്വീപ് സമൂഹമാണ് സൊമോളൊ - ദുംകുടി ദ്വീപുകൾ. പൂർവ ഘാട്ടുകളുടെ അവശിഷ്ടങ്ങൾ ഈ ദ്വീപിൽ കാണാം. പാരിക്കുഡ് ദ്വീപുകൾ നല്ലൊരു ആകാശ കാഴ്ചയാണ് സഞ്ചാരികൾക്ക് നൽകുന്നത്. വർഷത്തിൽ ഏതു സമയവും ചിൽക്ക സന്ദർശിക്കാമെങ്കിലും ദേശാടനപക്ഷികൾ വിരുന്നിനെത്തുന്ന തണുപ്പ് കാലത്ത് ചിൽക്ക തടാകവും ദ്വീപുകളും കൂടുതൽ രസകരവും ആസ്വാദ്യവുമായിരിക്കും.ടെസ്റ്റിനേഷൻ ഫ്ലൈ വേസ് എന്ന് ലോക വിനോദസഞ്ചാര സംഘടന ചിൽക്കയെ നാമകരണം ചെയ്തു   

## ചിത്രശാല

Image:DerrisPinnata.jpg|Pongamia pinnata (panigrahi)- A flowering shoot
Image:Sanderlings Im IMG 9382.jpg|Sanderling Calidris alba
Image:Terek Sandpiper I IMG 9379.jpg|Terek Sandpiper Xenus cinereus
Image:Kentish plover I2 IMG 9384.jpg|Kentish Plover (Charadrius alexandrinus)
Image:Black tailed Goodwit at Chilika I5 IMG 9350.jpg|Black-tailed Goodwit Limosa limosa
Image:Pied Kingfisher at Chilika I IMG 9396.jpg|Pied Kingfisher (Ceryle rudis)
Image:FalcoPeregrinusBabylonicusGould.jpg|Falcon
Image:CorroboreeSeaEagle.jpg|White-bellied Sea Eagle
Image:GreenSeaTurtle-2.jpg|Green Sea Turtle
Image:Dugong Marsa Alam.jpg|Dugong
Image:Anguidae.jpg| Limbless Lizard
Image:Prionailurus viverrinus 1.jpg|Fishing Cat

## അവലംബം

വർഗ്ഗം:ഇന്ത്യയിലെ തടാകങ്ങൾ
വർഗ്ഗം:ഒറീസ്സയിലെ പക്ഷിസങ്കേതങ്ങൾ
വർഗ്ഗം:ലവണജലതടാകങ്ങൾ
വർഗ്ഗം:ഒഡീഷയിലെ തടാകങ്ങൾ
ലുണസ്പിസ്

തുടക്ക ഡെവോണിയൻ കാലത്തിൽ ജീവിച്ചിരുന്ന ഒരു മത്സ്യമാണ് **ലുണസ്പിസ്**. ഇവയുടെ ആവാസ കേന്ദ്രം ഡെവോണിയൻ കാലത്തിലെ ആഴം കുറഞ്ഞ കടലുകൾ ആയിരുന്നു. കവചം ഉള്ള മത്സ്യമായ ഇവയ്ക്ക് പരന്ന ആകൃതി ആയിരുന്നു. ഇവയുടെ ഫോസ്സിൽ കിട്ടിയിടുള്ളത് ജർമ്മനി, ചൈന, ഓസ്ട്രേലിയ എന്നിവിടങ്ങളിൽ നിന്നും ആണ്.

## പേര്
തലയുടെ ഇരു ഭാഗത്തുമായി ഉണ്ടായിരുന്ന ചന്ദ്രക്കലയുടെ ആകൃതിയിൽ ഉള്ള കവചത്തിൽ നിന്നും ആണ് ലൂണസ്പിസ് എന്ന പേര് വന്നത്.

## അവലംബം
* Michael J. Benton (2005). *Vertebrate Palaeontology (Benton)*, Third Edition. Blackwell Publishing.

വർഗ്ഗം:പുരാതനജീവികൾ
വർഗ്ഗം:കടൽജീവികൾ
വർഗ്ഗം:മത്സ്യങ്ങൾ
പിയേഴ്സ് ബ്രോസ്നൻ

ഒരു ഐറിഷ് നടനും, ചലച്ചിത്രനിർമ്മാതാവും, പരിസ്ഥിതി പ്രവർത്തകനുമാണ് **പിയെഴ്സ് ബ്രെഡൻ ബ്രോസ്നൻ** (ജനനം: 16 മേയ് 1953). അദ്ദേഹം 1995-2002  കാലഘട്ടത്തിൽ പുറത്തിറങ്ങിയ നാലു ജെയിംസ് ബോണ്ട് ചലച്ചിത്രങ്ങളിൽ നായകൻ ആയി അഭിനയിച്ചിട്ടുണ്ട്, 1995-ലെ ''ഗോൾഡൻ ഐ'', 1997-ലെ ''റ്റുമോറോ നെവർ ഡൈസ്'', 1999-ലെ ''ദ വേൾഡ് ഈസ് നോട്ട് ഇനഫ്'', 2002-ലെ ''ഡൈ അനദർ ഡേ'' എന്നിയാണവ. .
## അവലംബം

## പുറം കണ്ണികൾ

* 
* 

വർഗ്ഗം:1953-ൽ ജനിച്ചവർ

വർഗ്ഗം:മേയ് 16-ന് ജനിച്ചവർ
സി. ഭാസ്കരൻ

ലഘുചിത്രം|വലത്ത്‌|സി.ഭാസ്കരൻ
എസ്.എഫ്.ഐയുടെ ആദ്യ അഖിലേന്ത്യാ പ്രസിഡന്റും ചിന്തകനും എഴുത്തുകാരനുമായിരുന്നു **സി.ഭാസ്‌കരൻ** (ജ. 1945 ഡിസംബർ 15 - മ. 2011 ഏപ്രിൽ 9) . കെ.എസ്.എഫിന്റെ സംസ്ഥാന സെക്രട്ടറിയായിരുന്ന ഭാസ്‌കരൻ എസ്.എഫ്.ഐയുടെ രൂപീകരണത്തിൽ നിർണായകപങ്കു വഹിച്ചു. 1970ൽ എസ്.എഫ്.ഐ രൂപീകരിച്ചപ്പോൾ സംഘടനയുടെ അഖിലേന്ത്യാ പ്രസിഡന്റായിരുന്നു. എസ്.എഫ്.ഐയുടെ മുഖമാസികയായ സ്റ്റുഡന്റിന്റെ ആദ്യ എഡിറ്ററായിരുന്നു. 15 വർഷം ചിന്ത വാരികയുടെ പത്രാധിപസമിതി അംഗം, കേരള യൂണിവേഴ്‌സിറ്റി സിൻഡിക്കേറ്റ് അംഗം എന്നീ നിലകളിൽ പ്രവർത്തിച്ചു.
## ജീവിതരേഖ
കണ്ണൂർ ജില്ലയിലെ വേങ്ങാട് കിഴക്കേത്തെരുവ് ചേമ്പൻ വീട്ടിൽ ശങ്കരന്റെയും അലോക്കൽ കുഞ്ഞിയുടെയും മകനായിരുന്ന സി. ഭാസ്കരൻ വേങ്ങാട് എൽ. പി. സ്‌കൂൾ, വട്ടിപ്രം യു.പി. സ്‌കൂൾ, പാതിരിയാട് ഹൈസ്‌കൂൾ, എന്നിവടങ്ങളിൽ സ്കൂൾ വിദ്യാഭ്യാസവും കണ്ണൂർ എസ്. എൻ. കോളേജിൽ നിന്ന് ബിരുദവും എറണാകുളം ലോ കോളേജ്, തിരുവനന്തപുരം ലോ കോളേജ് എന്നിവിടങ്ങളിൽ നിന്ന് നിയമ ബിരുവും ബിരുദാനന്തര ബിരുദവും പൂർത്തിയാക്കി. ഭാര്യ തുളസി ഭാസ്കരൻ എഴുത്തുകാരിയാണ്.
## സംഘടനാരംഗം
കേരള സ്റ്റുഡന്റ്സ് ഫെഡറേഷൻ (കെ.എസ്.എഫ്) സംസ്ഥാന സെക്രട്ടറിയായി പ്രവർത്തിച്ചുവരവെ 1970 - ൽ എസ്.എഫ്.ഐ. രൂപീകരിക്കുന്നതിൽ പ്രമുഖ പങ്കുവഹിച്ചു. അതിന്റെ ആദ്യ ദേശീയ പ്രസിഡന്റായിരുന്ന അദ്ദേഹം 1974 വരെ ആ സ്ഥാനത്ത് തുടർന്നു. അനവധി സമരങ്ങളിൽ നേതൃത്വം നൽകുകയും മർദ്ദനങ്ങളേറ്റുവാങ്ങുകയും ചെയ്തു. ചിന്ത പബ്ലിഷേഴ്സിന്റെ മാനേജർ എന്ന പദവി വഹിച്ചുകൊണ്ട് ചിന്തയെ കേരളത്തെ പ്രമുഖ പുസ്തക പ്രസാധനശാലകളിലൊന്നാക്കി മാറ്റുന്നതിൽ അദ്ദേഹം വലിയ പങ്കുവഹിച്ചു. കേരളത്തിലെ ഇന്ത്യയിലെയും കമ്യൂണിസ്റ്റ് പ്രസ്ഥാനത്തിന്റെ വളർച്ചയും ചരിത്രവും രേഖപ്പെടുത്തുന്ന നിരവധി പുസ്തകങ്ങൾ രചിച്ചിട്ടുണ്ട്. പ്രമുഖ വിവർത്തകനുമായിരുന്നു സി. ഭാസ്കരൻ. 
## കൃതികൾ
*ത്രിപുരയ്ക്കുമേൽ ചുവപ്പുതാരം, 
*യുവാക്കളും വിപ്ലവവും
*കമ്യൂണിസ്റ്റ് മാനിഫെസ്റ്റോ: പ്രസക്തി, പ്രാധാന്യം
*വിദ്യാഭ്യാസരംഗത്തെ വരേണ്യപക്ഷപാതം
*സ്ത്രീവിമോചനം
*കേരളത്തിലെ വിദ്യാർഥി പ്രസ്ഥാനം
*ക്യൂബൻ വിപ്ലവത്തിന്റ കഥ ക്യൂബയുടെയും
*ഇന്ത്യൻ കമ്യൂണിസ്റ്റ് പ്രസ്ഥാനം: ആദ്യ പഥികർ
*ഇന്ത്യൻ ട്രേഡ് യൂണിയൻ പ്രസ്ഥാനം: ആദ്യ പഥികർ
*കേരളത്തിലെ അധ്യാപക പ്രസ്ഥാനചരിത്രം 

 
## അവലംബം

## പുറം കണ്ണികൾ
*അതുല്യ സംഘാടകനായ സി ഭാസ്കരൻhttp://deshabhimani.co.in/periodicalContent7.php?id=155

വർഗ്ഗം:ഇന്ത്യയിലെ കമ്യൂണിസ്റ്റ് നേതാക്കൾ
വർഗ്ഗം:1945-ൽ ജനിച്ചവർ
വർഗ്ഗം:2011-ൽ മരിച്ചവർ
വർഗ്ഗം:ഡിസംബർ 15-ന് ജനിച്ചവർ
വർഗ്ഗം:ഏപ്രിൽ 9-ന് മരിച്ചവർ
വർഗ്ഗം:മുൻ എസ്‌.എഫ്‌.ഐ. നേതാക്കൾ
നിയർ ഫീൽഡ് കമ്മ്യൂണിക്കേഷൻ

സ്മാർട്ട് ഫോണുകളിലും സദൃശ്യ ഉപകരണങ്ങളിലും റേഡിയോ ആശയവിനിമയത്തിനായി ഉപയോഗിക്കുന്ന ഒരു സാങ്കേതികവിദ്യയാണ് **നിയർ ഫീൽഡ് കമ്മ്യൂണിക്കേഷൻ**. **എൻ. എഫ്. സി.** എന്നും പറയാറുണ്ട്. എൻ. എഫ്. സിയിൽ രണ്ട് ഉപകരണങ്ങളും തമ്മിൽ തൊടുകയൊ വളരെ അടുത്ത് പിടിക്കുകയോ ചെയ്യുന്നതിലൂടെയാണ് ബന്ധം സ്ഥാപിക്കുന്നത്. ആശയവിനിമയത്തിനായി രണ്ടു ഉപകരണങ്ങളും 4സെന്റിമീറ്റരിൽ കൂടാത്ത അകലത്തിലായിരിക്കണം. സ്പർശനമില്ലാതെ പണമിടപാടു നടത്താനും, ഡാറ്റാ കൈമാറ്റത്തിനും, വൈഫൈ പോലെയുള്ള സങ്കീർണ്ണമായ ബന്ധങ്ങളെ ലളിതമാക്കാനും  ഈ സാങ്കേതികവിദ്യ ഉപയോഗിച്ച് വരുന്നു. ഒരു എൻഎഫ്‌സി ഉപകരണവും വൈദ്യുതബന്ധമില്ലാത്ത മറ്റൊരു എൻഎഫ്‌സി ഉപകരണവും തമ്മിലും ആശയവിനിമയം സാധ്യമാണ്. ഇത്തരത്തിലുള്ള ബന്ധത്തെ ടാഗ് എന്ന് വിളിക്കപ്പെടുന്നു..

ഐഎസ്ഓ/ഐഇസി 1443, ഫെലിക എന്നിവ ഉൾപ്പെട്ട നിലവിലുള്ള റേഡിയോ ആവൃത്തി തിരിച്ചറിയൽ മാനകത്തെ അടിസ്ഥാനമാക്കി, വിവിധ ആശയവിനിമയ നിയമങ്ങളും ഡാറ്റാ കൈമാറ്റ രീതികളും ഉൾപ്പെടുത്തിയാണ് എൻഎഫ്‌സി മാനകങ്ങൾ തയ്യാറാക്കിയിട്ടുള്ളത്. നോക്കിയ, ഫിലിപ്സ്, സോണി എന്നിവർ ചേർന്ന് 2004ൽ സ്ഥാപിച്ച, ഇപ്പോൾ 160ഓളം അംഗങ്ങളുള്ള എൻഎഫ്‌സി ഫോറം ആണ് ഐഎസ്ഓ/ഐഇസി 18092 ഉൾപ്പെടുത്തിയിട്ടുള്ള എൻഎഫ്‌സി മാനകം തയ്യാറാക്കിയിട്ടുള്ളത്. ഈ ഫോറം എൻഎഫ്‌സിയെ പ്രോത്സാഹിപ്പിക്കുകയും ഉപകരണത്തിന്റെ അനുഗുണതയെ പരിശോധിക്കുകയും ചെയ്യുന്നു.

## അവലംബം

## തുടർ വായനക്ക്
* നിയർ ഫീൽഡ് കമ്മ്യൂണിക്കേഷൻ (എൻഎഫ്‌സി)- ടെക്നോളജി ആന്റ് മെഷർമെന്റ്സ് 

## പുറംകണ്ണികൾ
* എൻഎഫ്‌സിയോടൊപ്പം ഒരു ദിനം എംഐടിയിൽ
* എൻഎഫ്‌സി ആന്റിനകളെ സംബന്ധിച്ച്
* ഐഎസ്ഓ/ഐഇസി 18092:2004
* മൊബൈൽ ഫോണുകൾ ഒരു സ്മാർട്ട് പണസഞ്ചിയായി മാറും
* എൻഎഫ്‌സി സാങ്കേതികവിദ്യ 
* എൻഎഫ്‌സി വിപ്ലവത്തിനുള്ള ഒരുക്കം
* എക്ലിപ്സിനായുള്ള ഓപ്പൺ സോഴ്സ് എൻഎഫ്‌സി കൂട്ടിച്ചേർക്കൽ
* എൻഎഫ്സി സുരക്ഷാ മേഖലയിൽ&nbsp;— മൊബൈൽ ഫോണുപയോഗിച്ചുള്ള നിയന്ത്രണം

വർഗ്ഗം:വയർലെസ്സ് ശൃംഖല
വർഗ്ഗം:വാർത്താവിനിമയം
അഷ്ടമാർഗ്ഗങ്ങൾ

ബുദ്ധമതത്തിലെ അതിപുരാതനവും അടിസ്ഥാനപരവുമായ ഒന്നാണ് **അഷ്ടമാർഗ്ഗങ്ങൾ**. ദുഃഖമയമായ ജീവിതത്തെ ദുഖഃവിമുക്തമാക്കി നിർവാണത്തിൽ പരിലയിപ്പിക്കുന്നതിനുള്ള എട്ട്  വഴികളാണ് ഇവ. അഷ്ടമാർഗ്ഗങ്ങളാണ് ആര്യസത്യങ്ങളിൽ നാലാമത്തേത്.

അഷ്ടമാർഗ്ഗങ്ങൾ ഇവയാണ്:
#സദ്‌ദൃഷ്ടി / സദ്‌വീക്ഷണം
#സദ്‌ചിന്ത
#സദ്‌വചനം
#സദ്‌കർമം
#സദ്‌ജീവനം
#സദ്‌ശ്രമം
#സദ്‌ശ്രദ്ധ
#സദ്‌ധ്യാനം
പരസ്പര വിരുദ്ധങ്ങളായ രണ്ട് ജീവിതവീക്ഷണങ്ങളിലൂടെ ഒരു നടപാത വെട്ടിത്തുറന്നു കൊണ്ട് ഇതിനെ മധ്യ മാർഗ്ഗമെന്നും വിളിക്കുന്നു.ജീവിതം പോലെ തന്നെ ബഹുമുഖമാണ് മാർഗ്ഗവും.ഈ പാതയുടെ മാഹാത്മ്യം ജ്വലിപ്പിക്കുവാൻ വേണ്ടി ബ്രഹ്മമയാനം, ധർമ്മയാനം എന്നീ പേരുകൾ സംയുക്ത നികായത്തിൽ ഇതിന് നൽകിയിരിക്കുന്നു. ആര്യ മാർഗ്ഗത്തിലൂടെയുള്ള പുരോഗതി ഒരു സമരം തന്നെയാണ്. ദുഃഖാനുഭവങ്ങൾ തരണം ചെയ്ത് ജ്ഞാനം സമ്പാദിച്ചു നിർവാണമടയുവാനുള്ള മാർഗ്ഗമായാണ് ബുദ്ധൻ മധ്യ മാർഗ്ഗത്തെ നിർദ്ദേശിച്ചത്.
ആർഗോ

1979ൽ ഇറാനിൽ അമേരിക്കൻ നയതന്ത്രപ്രതിനിധികളെ ബന്ദികളാക്കിയ സംഭവത്തെ ആസ്പദമാക്കി ബെൻ ആഫ്ലെക്ക് സംവിധാനം ചെയ്ത ഹോളിവുഡ് ത്രില്ലർ ചലച്ചിത്രമാണു **ആർഗോ**. അമേരിക്കൻ സി.ഐ.എ. ഓപ്പറേറ്റിവ് ആയിരുന്ന ടോണി മെൻഡിസിന്റെ *ദ മാസ്റ്റർ ഓഫ് ഡിസ്ഗൈസ്* എന്ന ഗ്രന്ഥത്തെയും, 2007-ൽ പുറത്തിറങ്ങിയ ജോഷ്വാ ബെർമാന്റെ *ദ ഗ്രേറ്റ് എസ്കേപ്പ്* എന്ന *കനേഡിയൻ രക്ഷപ്പെടലിനെ*ക്കുറിച്ചുള്ള ലേഖനത്തെയും ആസ്പദമാക്കിയാണു ഈ ചിത്രത്തിന്റെ തിരക്കഥ രചിച്ചിരിക്കുന്നത്.  1979-ൽ  ഇറാനിലെ ടെഹ്റാനിൽ ബന്ദികളാക്കിയ 6-അമേരിക്കൻ നയതന്ത്രപ്രതിനിധികളെ  മെൻഡിന്റെ നേതൃത്വത്തിൽ രക്ഷപ്പെടുത്തുന്നതാണു ഈ ചിത്രത്തിന്റെ ഇതിവൃത്തം.

ബെൻ ആഫ്ലെക്ക് മെൻഡസിനെ അവതരിപ്പിക്കുന്ന ഈ ചിത്രത്തിലെ മറ്റു പ്രധാന കഥാപാത്രങ്ങൾ ബ്രയാൻ ക്രാൻസ്റ്റൺ, അലൻ അർക്കിൻ, ജോൺ ഗുഡ്മാൻ എന്നിവരാണു്. 2012 ഒക്ടോബർ 12-നു പുറത്തിറങ്ങിയ ഈ ചിത്രം നിരൂപകരുടെ ശ്രദ്ധ പിടിച്ചു പറ്റുകയും, സാമ്പത്തികമായി വിജയിക്കുകയും ചെയ്തു. ഗ്രാന്റ് ഹെൽസോവ്, ബെൻ ആഫ്ലെക്ക്, ജോർജ്ജ് ക്ലൂണി എന്നിവരാണു ഈ ചിത്രത്തിന്റെ നിർമ്മാതാക്കൾ. ഈ രക്ഷപ്പെടുത്തലിന്റെ കഥ 1981-ൽ പുറത്തിറങ്ങിയ ലാമോണ്ട് ജോൺസൺ സംവിധാനം ചെയ്ത  *എസ്കേപ്പ് ഫ്രം ഇറാൻ: ദ കനേഡിയൻ കേപ്പർ* എന്ന ടെലിവിഷൻ ചിത്രത്തിലും ഉൾപ്പെടുത്തിയിട്ടുണ്ട്.

ചിത്രം പുറത്തിറങ്ങിയതിനു ശേഷം വളരെയധികം ശ്രദ്ധിക്കപ്പെടുകയും 85-ആം അക്കാദമി പുരസ്കാരങ്ങളിൽ ഏഴു നാമനിർദ്ദേശം നേടുകയും, മികച്ച ചിത്രസംയോജനം, മികച്ച അവലംബ തിരക്കഥ, മികച്ച ചിത്രം എന്നീ മൂന്നു പുരസ്കാരങ്ങൾ കരസ്ഥമാക്കുകയും ചെയ്തു. ഈ ചിത്രം 5 ഗോൾഡൻ ഗ്ലോബ് പുരസ്കാരത്തിനു നിർദ്ദേശിക്കപ്പെടുകയും മികച്ച കഥാ ചിത്രം,  മികച്ച നടൻ എന്നീ പുരസ്കാരങ്ങൾ നേടുകയും ചെയ്തു. പത്തൊൻപതാമത് സ്കീൻ ആക്റ്റേർസ് ഗിൽഡ് അവാർഡിൽ ഈ ചിത്രത്തിനു മികച്ച അഭിനയത്തിനുള്ള പുരസ്കാരം നേടി.  ഈ ചിത്രം 66-ആമത് ബ്രിട്ടീഷ് അക്കാദമി അവാർഡുകളിൽ മികച്ച ചിത്രം, മികച്ച ചിത്രസംയോജനം, മികച്ച സംവിധായകൻ എന്നീ പുരസ്കാരങ്ങളും നേടി.

## അവലംബം

## പുറമെ നിന്നുള്ള കണ്ണികൾ

* 
* 
* 
* 
* 
*
ബാഗരാറ്റാൻ

തെറാപ്പോഡ വിഭാഗത്തിൽ പെടുന്ന ഒരു ചെറിയ ദിനോസർ ആണ് **ബാഗരാറ്റാൻ**. ഇവ ജീവിച്ചിരുന്നത് അന്ത്യ ക്രിറ്റേഷ്യസ് കാലത്ത് ആണ്. പേരിന്റെ അർഥം മംഗോളിയൻ ഭാഷയിൽ ചെറിയ വേട്ടക്കാരൻ എന്നാണ്. ഇവയ്ക്ക് ഏകദേശം 3-4 മീറ്റർ നീളം ഉണയിരുനിരിക്കാം എന്ന് കരുതുന്നു.

## ഫോസ്സിൽ
ഇവയുടെ ഫോസ്സിൽ കണ്ടു കിട്ടിയത് മംഗോളിയയിൽ നിന്നും ആണ്.  ഇവയുടെ അസ്ഥികൂടത്തിന്‌ പക്ഷികളുമായി വളരെ ഏറെ സമയങ്ങൾ ഉണ്ടായിരുന്നു എന്നാൽ തലയോട്ടിയും പല്ലുകളും മറ്റും തികഞ്ഞ ഒരു തെറാപ്പോഡ ഇനത്തിന്റെ ആയിരുന്നു.

## അവലംബം
* Osmolska, H. (1996). "An unusual theropod dinosaur from the Late Cretaceous Nemegt Formation of Mongolia". *Acta Palaeontologica Polonica* 41; 1-38

വർഗ്ഗം:ഏഷ്യൻ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
വിജയനഗര വാസ്തുവിദ്യ

കർണാടകയിലെ തുംഗഭദ്രാനദിക്കരയിലുള്ള വിജയനഗരം ആസ്ഥാനമാക്കി ദക്ഷിണേന്ത്യയിൽ നിലനിന്ന സാമ്രാജ്യമാണ്  വിജയനഗര സാമ്രാജ്യം.സംഗമ, ശലുവ, തുളുവ , അരവിഡു എന്നിങ്ങനെ നാലു രാജവംശങ്ങൾ വിജയനഗരം ഭരിച്ചു.  ഇവരുടെ കാലഘട്ടത്തിൽ (ക്രി.വ.1336 - 1565) വികസിച്ചുവന്ന വാസ്തുശൈലിയാണ് **വിജയനഗര വാസ്തുവിദ്യ**(()). ക്ഷേത്രങ്ങൾ, കൊട്ടാരങ്ങൾ, സ്മാരകങ്ങൾ തുടങ്ങി അനവധി നിർമിതികൾ ഇവർ ദക്ഷിണേന്ത്യയൊട്ടാകെ പണിതുയർത്തി. ഇവയിൽ അധികവും തലസ്ഥാനനഗരിയായ വിജയനഗരത്തിലാണുള്ളത്(ഇന്നത്തെ ഹംപി). ഇന്ന് ഹംപിയിലെ സ്മാരക സമുച്ചയം ഒരു ലോകപൈതൃകകേന്ദ്രം കൂടിയാണ്.

പുതിയ ക്ഷേത്രങ്ങൾ നിർമ്മിക്കുന്നത് കൂടാതെ നിലവിലുള്ള ക്ഷേത്രങ്ങൾ പുനഃരുദ്ധരിക്കുന്നതിലും, മോടിപ്പിടിപ്പിക്കുന്നതിലും വിജയനഗര രാജാക്കന്മാർ ശ്രദ്ധാലുക്കളായിരുന്നു. വിജയനഗര സാമ്രാജ്യത്തിന്റെ ആവിർഭാവത്തിനും മുൻപേ തന്നെ വിജയനഗരം(ഹംപി) പ്രശസ്തമായ ഒരു പ്രാർഥനാകേന്ദ്രമായിരുന്നു. 

ഹംപി നഗരത്തിലായ് ഇന്ന് നൂറുകണക്കിന് സ്മാരകങ്ങൾ അവശേഷിക്കുന്നുണ്ട്. ഇവയിൽ 56 എണ്ണത്തെ യുനെസ്കോ സംരക്ഷിത സ്മാരകങ്ങളുടെ ഗണത്തിലേക്ക് ഉയർത്തിയിട്ടുണ്ട്. 654 എണ്ണത്തെ കർണാടകസർക്കാർ സംരക്ഷിത സ്മാരകമായ് പ്രഖ്യാപിച്ചിരിക്കുന്നു. ഇനിയും സംരക്ഷിതസ്മാരകങ്ങളുടെ പട്ടികയിൽ ഉൾപ്പെടാത്ത സ്മാരകങ്ങൾ ഇവിടെയുണ്ട്. 

## പ്രത്യേകതകൾ

## ക്ഷേത്ര ഘടന

## കൊട്ടാരങ്ങൾ

## ഇതും കാണുക
* Vijayanagara
* Hampi
* Lepakshi
* Srikalahasti
* Vijayanagar Empire

## ചിത്രശാല

Image:Ornate pillared mantapa at the Virupaksha temple in Hampi.jpg|വിരൂപാക്ഷക്ഷേത്രത്തിലെ ഒരു തൂൺ മണ്ഡപം
Image:Sculpture at the Veerabhadra Temple, Lepakshi, Andhra Pradesh, India a2.jpg|വീരഭദ്ര ക്ഷേത്രം, ലേപാക്ഷി
Image:Yali pillars in a dilapidated mantapa at Melkote.jpg|mantapa with *Hippogryphs* Melkote
Image:Ornate pillared mantapa in Cheluva Narayanaswamy temple at Melkote.jpg|മേലുക്കോട്ട് എന്ന സ്ഥലത്തെ കല്യാണ മണ്ഡപം


## അവലംബം

## പുറത്തേക്കുള്ള കണ്ണികൾ

*Incredible India Hampi Guide 
* Dr. Suryanath U. Kamat, A Concise history of Karnataka from pre-historic times to the present, Jupiter books, MCC, Bangalore, 2001 (Reprinted 2002) OCLC: 7796041 
* Hampi, A Travel Guide, Department of Tourism, India, Good Earth publication, New Delhi 2003 ISBN 81-87780-17-7 
* New Light on Hampi, Recent research in Vijayanagara, edited by John M. Fritz and George Michell, MARG, 2001, ISBN 81-85026-53-X
* History of Karnataka, Arthikaje 
* Temples of Karnataka, Dr. Jyotsna Kamat
* Architecture of Indian Subcontinent, Takeyo Kameya 
* TempleNet:Temples of India
* www.Hampi.in: A website with photographs, descriptions and the site maps of the Hampi ruins.
സാൻ ക്രിസ്റ്റബൽ അഗ്നിപർവതം

നിക്കരാഗ്വയുടെ തലസ്ഥാനമായ മനാഗ്വായ്ക്ക് 135 കിലോമീറ്റർ വടക്കുപടിഞ്ഞാറ് മാറിയാണ്, രാജ്യത്തെ ഏറ്റവും ഉയരമേറിയ അഗ്നിപർവതമായ **സാൻ ക്രിസ്റ്റബൽ.** 2012 ൽ അഗ്നിപർവതം തീതുപ്പാനാരംഭിച്ചതോടെ, പരിസരപ്രദേശത്തുനിന്ന് ആയിരങ്ങളെ ഒഴിപ്പിച്ചു മാറ്റിയിരുന്നു.
## ചരിത്രം
* 1685: വലുത്
* ആഗസ്റ്റ് 1919: വലിയ ഒച്ചയോടെയും ഇടിമിന്നലോടെയും
* മേയ് 1971: പൊട്ടിത്തെറിയോടെ
* ജനുവരി 1976: മൂന്നു മിനിറ്റിലൊരിക്കൽ വലിയ പുകയോടും ഇടിമിന്നലോടും 
* c. ഡിസംബർ 1986: ധാരാളം വാതകം പുറത്തു വന്നു
* c. ജനുവരി 1987: ധാരാളം വാതകം പുറത്തു വന്നു
* മേയ് 1997: ഇടി മിന്നലോടെ ധാരാളം വാതകം പുറത്തു വന്നു. ചാരവും മണ്ണും ഇടി മുഴക്കവുമുണ്ടായിരുന്നു.  
* ഡിസംബർ 1999: ചാരവും മണ്ണും ഇടി മുഴക്കവുമുണ്ടായിരുന്നു.  
* മേയ്, ആഗസ്റ്റ്  2001: വണ്ടും പൊട്ടിത്തെറിച്ചു.
* ഏപ്രിൽ2006: ഇടത്തരം
* ജൂലൈ  2008: ചെറു പൊട്ടിത്തെറികൾ
* സെപ്റ്റംബർ 2009: പൊട്ടിത്തെറിയും ചാരത്തോടെയുള്ള പുകയും
* സെപ്റ്റംബർ 2012: 5000 മീറ്ററോളം ഉയരത്തിൽ മൂന്നു പൊട്ടിത്തെറികൾ പുകയും മണ്ണും ചാരവും ഉയർന്നു.

## അവലംബം


വർഗ്ഗം:നിക്കരാഗ്വയിലെ അഗ്നിപർവ്വതങ്ങൾ
ചെറിയ മഹാഗണി

അമേരിക്കൻ വംശജനാണ് West Indies Mahogany എന്നറിയപ്പെടുന്ന **ചെറിയ മഹാഗണി**. . 30 മീറ്റർ വരെ ഉയരം വയ്ക്കും. 1795 ലാണ്  ആദ്യമായി വെസ്റ്റ് ഇൻഡീസിൽ നിന്നും കൊണ്ടുവന്ന് ഇന്ത്യയിൽ കൊൽക്കൊത്തയിലെ റോയൽ ബൊട്ടാണിക്കൽ ഗാർഡനിൽ നട്ടുവളർത്തിയത്. അതിനുശേഷം ഇന്ത്യയിൽ ധാരാളം തോട്ടങ്ങൾ ഉണ്ടാക്കിയിട്ടുണ്ട്. യൂറോപ്പിൽ ഫർണിച്ചറിന് ഏറ്റവും കൂടുതൽ ഉപയോഗിക്കുന്നത് ഈ മരമാണ്. ഡൊമനിക്കൻ റിപ്പബ്ലിക്കിലെ ദേശീയ വൃക്ഷമാണിത്. അമിതമായി മുറിച്ചുമാറ്റിയതിനാൽ വംശനാശഭീഷണിയുള്ള ഒരു വൃക്ഷമാണിത്.

## ഗുണങ്ങൾ
ഹെയ്റ്റിയിൽ ഈ മരം വിറകിനായും കരിയാക്കി മാറ്റാനും ഉപയോഗിക്കുന്നു. കീടബാധ മറ്റു മഹാഗണി വർഗ്ഗത്തേക്കാൾ കുറവായതിനാൽ ലോകം മുഴുവൻ തന്നെ ഫർണിച്ചറുണ്ടാൻ ഈ മരം ഉപയോഗിച്ചുവരുന്നു. കരീബിയൻ പ്രദേശങ്ങളിൽ എല്ലായിടത്തും തന്നെ ഈ മരം ഔഷധമായി ഉപയോഗിക്കുന്നുണ്ട്. ഇന്ത്യയിൽ പലയിടത്തും അലങ്കാരവൃക്ഷമായി വളർത്താറുണ്ട്. നല്ലൊരു തണൽമരമാണ്.

## അവലംബം

## പുറത്തേക്കുള്ള കണ്ണികൾ
* http://dendro.cnre.vt.edu/dendrology/syllabus/factsheet.cfm?ID=399
* http://www.forestlegality.org/risk-tool/species/swietenia-mahagoni 
*http://www.ecoindia.com/flora/trees/indian-mahogany-tree.html

വർഗ്ഗം:ഔഷധസസ്യങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:വൃക്ഷങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:മീലിയേസീ
വർഗ്ഗം:കേരളത്തിലെ സസ്യജാലം
അമാനുള്ള മൊജാദിദി

പ്രമുഖനായ അഫ്ഗാൻ - അമേരിക്കൻ ചിത്രകാരനും ഫൊട്ടോഗ്രഫറും  മിക്സഡ് ഇൻസ്റ്റലേഷൻ ആർട്ടിസ്റ്റുമാണ് **അമാനുള്ള മൊജാദിദി** .

## ജീവിതരേഖ
അഫ്ഗാൻ ദമ്പതികളുടെ പുത്രനായി 1971ൽ യുഎസിലെ ഫ്ളോറിഡയിൽ ജനിച്ച മൊജാദിദി പിൽക്കാലത്തു കാബൂളിൽ മടങ്ങിയെത്തി. ഫൊട്ടോഗ്രഫിയും വരയും മിക്സഡ് ഇൻസ്റ്റലേഷനും ഒപ്പം സാമൂഹിക പ്രവർത്തനവുമൊക്കെയായി കാബൂളിലും ഫ്ളോറിഡയിലുമായി ജിവിക്കുന്നു. അമൻ എന്നു ചുരുക്കിവിളിക്കപ്പെടുന്ന അദ്ദേഹത്തിന്  യുഎസിന്റെയും അഫ്ഗാനിസ്ഥാന്റെയും പൗരത്വമുണ്ട്. *ജിഹാദി ഗാങ്സ്റ്റർ* എന്ന പേരിലെ ഫോട്ടോ പ്രദർശനം, ഭീകരവാദത്തിനെതിരെ രൂക്ഷവിമർശനം ഉയർത്തിയിരുന്നു. കിഴക്കിന്റെയും പടിഞ്ഞാറിന്റെയും സാംസ്കാരിക വൈരുദ്ധ്യം  വെളിപ്പെടുന്ന ഈ ചിത്രപരമ്പരയിൽ  ചിത്രങ്ങൾക്കു മോഡലായതും മൊജാദിദി തന്നെ.

## ഇന്ത്യയിൽ
ഇന്ത്യയിലെ ആദ്യ ബിനലെ, കൊച്ചി-മുസിരിസ് ബിനലെയിൽ ഇദ്ദഹത്തിന്റെ മനുഷ്യത്വ വീട് (Khana-e-Bashary (Humanist House)) എന്ന ഇൻസ്റ്റലേഷൻ പ്രദർശിപ്പിച്ചിരുന്നു.

## അവലംബം

## പുറംകണ്ണികൾ
*കൊച്ചി - മുസിരിസ് ബിനലെയിൽ 
*interview 

വർഗ്ഗം:1971-ൽ ജനിച്ചവർ

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:അമേരിക്കൻ ചിത്രകാരന്മാർ
വർഗ്ഗം:അമേരിക്കൻ നിശ്ചലചിത്ര ഛായാഗ്രാഹകർ
റൊസാരിയോ മുരില്ലോ

പ്രമുഖയായ നിക്കരാഗ്വൻ കവയിത്രിയും നിക്കരാഗ്വ പ്രസിഡന്റ് ഡാനിയൽ ഒർട്ടേഗയുടെ ഭാര്യയുമാണ് **റൊസാരിയോ മുരില്ലോ** (ജനനം:ജൂൺ22, 1951).1979 ലെ സാൻഡിനിസ്റ്റ വിപ്ലവത്തിന്റെ മുന്നണി പോരാളിയായിരുന്നു. സ്പാനിഷ്, ഇംഗ്ലീഷ്,ഇറ്റാലിയൻ,ഫ്രഞ്ച്, ജർമ്മൻ എന്നീ ഭാഷകൾ അനായസേന കൈകാര്യം ചെയ്യുന്ന റൊസാരിയോ നിക്കരാഗ്വൻ സർക്കാരിന്റെ ഔദ്യോഗിക വക്താവും മന്ത്രിയുമാണ്. 
## കൃതികൾ
*ഗ്വൽത്തായൻ (1975)
*സുബേ അ ലാസർ കൊൺമിഗോ(Sube a nacer conmigo (1977)
*ഉൻ ദെബർ ജെ കാന്റർ (Un deber de cantar (1981)
*അമർ എസ് കൊംപാത്തിർ (Amar es combatir (antología) (1982)
*എൻ എസ്പ്ലെൻഡിയാസ് (En espléndidas ciudades (1985)
*ലാസ് എസ്പെരാൻസാസ് മിസ്റ്റീരിയോസാസ് (Las esperanzas misteriosas (1990)
*ഏഞ്ചൽ ഇൻ ദ ഡെല്യൂജ് (Angel in the deluge (1992) സ്പാനീഷിൽ നിന്നുള്ള തർജ്ജമ
## അവലംബം


വർഗ്ഗം:1951-ൽ ജനിച്ചവർ
വർഗ്ഗം:ജൂൺ 22-ന് ജനിച്ചവർ
വർഗ്ഗം:നിക്കരാഗ്വ
കർക്കടകമരം

ചെറുതുടലിയുടെ വർഗ്ഗത്തിൽപ്പെടുന്ന മുള്ളില്ലാത്ത വളരെ ചെറിയൊരു മരമാണ് **കർക്കടകമരം**. . ഉയരം കുറഞ്ഞ മലകളിലും വരണ്ട പ്രദേശങ്ങളിലും വളരുന്നു. ചെറുതുടലിയോട് നല്ല സാമ്യമുണ്ട്. വിളഞ്ഞകായയ്ക്ക് മഞ്ഞനിറമാണ്. കായ തിന്നാൻ കൊള്ളാം. നല്ല കടുപ്പമുള്ള തടി ഉരലുണ്ടാക്കാൻ കൊള്ളാം.

## അവലംബം

## പുറത്തേക്കുള്ള കണ്ണികൾ
 കാണുന്ന ഇടങ്ങൾ]

വർഗ്ഗം:വൃക്ഷങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
ഫെറിസ് (ടെക്സസ്)

അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് ഡാളസ്, എല്ലിസ് എന്നീ കൗണ്ടികളിൽപ്പെടുന്ന ഒരു നഗരമാണ് **ഫെറിസ്**. 2010ലെ സെൻസസ് പ്രകാരം ഇവിടെ 2,436 പേർ വസിക്കുന്നു.
## ഭൂമിശാസ്ത്രം
ഫെറിസ് നഗരത്തിന്റെ അക്ഷരേഖാംശങ്ങൾ  (32.535144, −96.667038) ആണ്.

യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം, നഗരത്തിന്റെ മൊത്തം വിസ്തീർണ്ണം  ആണ്. ഇതിൽ  കരപ്രദേശവും  ജലവുമാണ്.
## പുറത്തേയ്ക്കുള്ള കണ്ണികൾ
* ഫെറിസ് നഗരത്തിന്റെ ഔദ്യോഗിക വെബ്സൈറ്റ് 
* 
* Read the Ferris Wheel newspaper, 1896–1897, hosted by the Portal to Texas History

വർഗ്ഗം:ടെക്സസിലെ പട്ടണങ്ങൾ
ഹച്ചിൻസ് (ടെക്സസ്)

അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് ഡാളസ് കൗണ്ടിയിൽപ്പെടുന്ന ഒരു നഗരമാണ് **ഹച്ചിൻസ്**. 2010ലെ സെൻസസ് പ്രകാരം ഇവിടെ 5,338 പേർ വസിക്കുന്നു.
## ഭൂമിശാസ്ത്രം
ഡാളസ് ഡൗണ്ടൗണിനു ഏതാണ്ട് 9 മൈൽ തെക്കായി സ്ഥിതി ചെയ്യുന്ന ഹച്ചിൻസ് നഗരത്തിന്റെ അക്ഷരേഖാംശങ്ങൾ  (32.643784, -96.707538) ആണ്.

യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം, നഗരത്തിന്റെ മൊത്തം വിസ്തീർണ്ണം  ആണ്. ഇതിൽ  കരപ്രദേശവും  (2.35%) ജലവുമാണ്.
## അവലംബം

## പുറത്തേയ്ക്കുള്ള കണ്ണികൾ
* ഹച്ചിൻസ് നഗരത്തിന്റെ ഔദ്യോഗിക വെബ്സൈറ്റ് 
* ഹച്ചിൻസ് അഗ്നിശമനസേനാവിഭാഗം 
* ഹച്ചിൻസ് പോലീസ് ഡിപ്പാർട്ട്മെന്റ് 
* ഹച്ചിൻസ് സാമ്പത്തിക വികസന കോർപ്പറേഷൻ
* പ്രാദേശിക ബിസിനസ്സും സേവനങ്ങളും ഹച്ചിൻസിൽ 
* 

വർഗ്ഗം:ടെക്സസിലെ പട്ടണങ്ങൾ
ലങ്കാസ്റ്റർ (ടെക്സസ്)

അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് ഡാളസ് കൗണ്ടിയിൽപ്പെടുന്ന ഒരു നഗരമാണ് **ലങ്കാസ്റ്റർ**. 2010ലെ സെൻസസ് പ്രകാരം ഇവിടെ 36,361 പേർ വസിക്കുന്നു.
## ഭൂമിശാസ്ത്രം
ലങ്കാസ്റ്റർ നഗരത്തിന്റെ അക്ഷരേഖാംശങ്ങൾ  ആണ്.

യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം, നഗരത്തിന്റെ മൊത്തം വിസ്തീർണ്ണം  ആണ്. ഇതിൽ  കരപ്രദേശവും  (0.22%) ജലവുമാണ്.
## അവലംബം

## പുറത്തേയ്ക്കുള്ള കണ്ണികൾ
*ലങ്കാസ്റ്റർ നഗരത്തിന്റെ ഔദ്യോഗിക വെബ്സൈറ്റ്
*ലങ്കാസ്റ്റർ ചേംബർ ഓഫ് കൊമേഴ്സ്
*ലങ്കാസ്റ്റർ ഹിസ്റ്റോറിക്കൻ സൊസൈറ്റ് 
*ലങ്കാസ്റ്റർ ഒക്ടോബർഫെസ്റ്റ് 
*ലങ്കാസ്റ്റർ പ്രാദേശിക വിമാനത്താവളം 
*Commemorative Air Force - DFW Wing 
*ശീതയുദ്ധ എയർ മ്യൂസിയം
*Headlines about Lancaster from ''The Dallas Morning News''

വർഗ്ഗം:ടെക്സസിലെ പട്ടണങ്ങൾ

വർഗ്ഗം:ടെക്സസിൽ ആഫ്രിക്കൻ അമേരിക്കൻ വംശജർ ഭൂരിഭാഗമുള്ള ജനവാസപ്രദേശങ്ങൾ
ഒവില്ല (ടെക്സസ്)

അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് ഡാളസ്, എല്ലിസ് കൗണ്ടികളിൽപ്പെടുന്ന ഒരു നഗരമാണ് **ഒവില്ല**. 2010ലെ സെൻസസ് പ്രകാരം ഇവിടെ 3,492 പേർ വസിക്കുന്നു.
## ഭൂമിശാസ്ത്രം
ഒവില്ല നഗരത്തിന്റെ അക്ഷരേഖാംശങ്ങൾ  (32.531616, -96.891298) ആണ്.

യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം, നഗരത്തിന്റെ മൊത്തം വിസ്തീർണ്ണം 5.7&nbsp;ചതുരശ്ര മൈൽ (14.8&nbsp;km²) ആണ്. ഇതു മൊത്തം കരപ്രദേശമാണ്.
## അവലംബം

## പുറത്തേയ്ക്കുള്ള കണ്ണികൾ
* ഒവില്ല നഗരത്തിന്റെ ഔദ്യോഗിക വെബ്സൈറ്റ്

വർഗ്ഗം:ടെക്സസിലെ പട്ടണങ്ങൾ
റൗളറ്റ് (ടെക്സസ്)

അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് ഡാളസ്, റോക്ക്‌വോൾ കൗണ്ടികളിൽപ്പെടുന്ന ഒരു നഗരമാണ് **റൗളറ്റ്**.2010ലെ സെൻസസ് പ്രകാരം ഇവിടെ 56,199 പേർ വസിക്കുന്നു.
## ഭൂമിശാസ്ത്രം
റൗളറ്റ് നഗരത്തിന്റെ അക്ഷരേഖാംശങ്ങൾ  (32.717381, -96.615154) ആണ്.

യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം, നഗരത്തിന്റെ മൊത്തം വിസ്തീർണ്ണം  ആണ്. ഇതിൽ  കരപ്രദേശവും  (0.34%) ജലവുമാണ്.

### കാലാവസ്ഥ

## അവലംബം

## പുറത്തേയ്ക്കുള്ള കണ്ണികൾ
* റൗളറ്റ് നഗരത്തിന്റെ ഔദ്യോഗിക വെബ്സൈറ്റ്

വർഗ്ഗം:ടെക്സസിലെ പട്ടണങ്ങൾ
ഡാനിയൽ ഒർട്ടേഗ

നിക്കരാഗ്വെയുടെ തദ്ദേശീയനായ ആദ്യ പ്രസിഡന്റാണ് **ഡാനിയൽ ഒർട്ടേഗ**(ജനനം :11 നവംബർ 1945). നിക്കരാഗ്വയിൽ  മൂന്നു തവണ ഡാനിയൽ ഒർട്ടേഗ അധികാരത്തിലെത്തിയിട്ടുണ്ട്. തിരഞ്ഞെടുപ്പിൽ കൃത്രിമം നടന്നെന്ന് അമേരിക്ക ആരോപിച്ചപ്പോൾ നിക്കരാഗ്വൻ കോടതി വീണ്ടും തിരഞ്ഞെടുപ്പ് നടത്താൻ ഉത്തരവിട്ടിരുന്നു. ആ തിരഞ്ഞെടുപ്പിലും വൻഭൂരിപക്ഷത്തോടെ വീണ്ടും ഒർട്ടേഗ അധികാരത്തിലെത്തി. 2021 നവംബറിൽ, സുപ്രീം ഇലക്ടറൽ കൗൺസിൽ പുറത്തുവിട്ട ആദ്യ ഭാഗിക ഔദ്യോഗിക ഫലങ്ങൾ അനുസരിച്ച്, 75% വോട്ടുകളോടെ ഡാനിയൽ ഒർട്ടേഗ നാലാമത്തെ അഞ്ച് വർഷത്തേക്ക് വീണ്ടും തിരഞ്ഞെടുക്കപ്പെട്ടു.

## പരിഷ്കാരങ്ങൾ
തൊഴിലാളികൾക്കും ദരിദ്രർക്കും വേണ്ടി ധാരാളം പരിഷ്‌ക്കാരങ്ങൾ നിക്കരാഗ്വയിൽ നടപ്പിലാക്കി. മനുഷ്യാവകാശത്തിനും ജനാധിപത്യസംരക്ഷണത്തിനുമായിരുന്നു മുൻഗണന നൽകി സ്വതന്ത്രവ്യാപാരനയത്തിലൂടെ കാർഷിക, വ്യാവസായിക, വാണിജ്യ തലങ്ങളിൽ നിക്കരാഗ്വയെ മുന്നിലെത്തിക്കാൻ ഒർട്ടേഗയ്ക്കു കഴിഞ്ഞു. 2005 ൽ 76 ശതമാനം ജനങ്ങളും പട്ടിണിയായിരുന്ന നിക്കരാഗ്വയിൽ ഇപ്പോളത് 50 ശതമാനത്തിൽ താഴെയെത്തിക്കാൻ ഒർട്ടേഗയ്ക്കു കഴിഞ്ഞു.
വ്യവസ്ഥകൾക്കുള്ളിൽ നിന്നുകൊണ്ട് വിദേശവ്യാപാര നിക്ഷേപത്തിന്റെ തോത് അഞ്ചുമടങ്ങായി വർധിപ്പിച്ച് ഒർട്ടേഗ മറ്റു രാജ്യങ്ങൾക്ക് മാതൃകയായി. ക്യൂബയും വെനസ്വേലയുമായിരുന്നു ഒർട്ടേഗയുടെ യഥാർഥ ചങ്ങാതികൾ. അദ്ദേഹം നേതൃത്വം നൽകുന്ന സാർഡിനിസ്റ്റ് പാർട്ടി വിദ്യാഭ്യാസ ആരോഗ്യമേഖലകളുടെ സംരക്ഷണത്തിന് ധാരാളം പദ്ധതികൾ നടപ്പിലാക്കി.  പാവപ്പെട്ട ജനങ്ങൾക്ക് ജീവിതമാർഗ്ഗത്തിനായി സൗജന്യമായി കന്നുകാലികളെ നൽകി ഒർട്ടേഗ സർക്കാറിന് ജനപ്രീതി നൽകി.. 
*കമ്മ്യൂണിസ്റ്റുകാരായ സാൻഡിനിസ്റ്റകൾ മാനവരാശിയുടെ ശത്രുക്കൾ* എന്ന മുദ്രാവാക്യത്തോടെ ഒർട്ടേഗയുടെ എതിരാളിയും വലതുപക്ഷത്തെ പ്രമുഖനും മുൻ പ്രസിഡന്റുമായ അർനോൾഡോ അലിമാൻ ശക്തമായ വെല്ലുവിളികൾ ഉയർത്തുന്നുണ്ട്.

## അവലംബം

## പുറംകണ്ണികൾ
* La Voz del Sandinismo  

*Office of the President 
*Extended bio by CIDOB Foundation  (in Spanish)
*Daniel Ortega: Sandanista leader, Nicaraguan president  September 1997
*Remember Daniel Ortega? He's back. September 15, 2005
*An old-school Ortega keeps the pink flag flying November 2, 2006
*Leftward Tilt: Political Shift in Latin America  2007
*Intellectuals condemn authoritarian Ortega June 24, 2008
*Et Tu, Daniel?: The Betrayal of the Sandinista Revolution  by Roger Burbach, March 1, 2009

വർഗ്ഗം:നിക്കരാഗ്വയുടെ പ്രസിഡന്റുമാർ
സീഗോവിൽ (ടെക്സസ്)

അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് ഡാളസ് കൗണ്ടിയിൽപ്പെടുന്ന ഒരു നഗരമാണ് **സീഗോവിൽ**. ഡാളസിന്റെ പ്രാന്തപ്രദേശമായ നഗരത്തിന്റെ കുറച്ചുഭാഗം കോഫ്മാൻ കൗണ്ടിയിലുമുണ്ട്. 2010ലെ സെൻസസ് പ്രകാരം ഇവിടെ 14,835 പേർ വസിക്കുന്നു
## ഭൂമിശാസ്ത്രം
സീഗോവിൽ നഗരത്തിന്റെ അക്ഷരേഖാംശങ്ങൾ  (32.651920, -96.550033) ആണ്.

യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം, നഗരത്തിന്റെ മൊത്തം വിസ്തീർണ്ണം  ആണ്. ഇതിൽ  കരപ്രദേശവും  (1.58%) ജലവുമാണ്.
## അവലംബം

## പുറത്തേയ്ക്കുള്ള കണ്ണികൾ
* സീഗോവിൽ നഗരത്തിന്റെ ഔദ്യോഗികവെബ്സൈറ്റ്
* സീഗോവിൽ വായനശാല
* സീഗോവിൽ ചേംബർ ഓഫ് കൊമേഴ്സ് 
* സീഗോവിൽ സാമ്പത്തിക വികസന കോർപ്പറേഷൻ
* The Suburbia News - Seagoville's Official Newspaper
* 

വർഗ്ഗം:ടെക്സസിലെ പട്ടണങ്ങൾ
മറിച്ചു ചൊല്ലൽ

അറിഞ്ഞോ അറിയാതെയോ രണ്ടു വാക്കുകളിലെ ഒരേ സ്ഥാനത്തുള്ള ശബ്ദങ്ങൾ തമ്മിൽ മാറിപ്പോകുന്നതിനെയാണ് **മറിച്ചു ചൊല്ലൽ (ചൊറിച്ചു മല്ലൽ)** എന്ന് പറയുന്നത്. ഇംഗ്ലീഷ് ഭാഷയിൽ ഇതിനെ **സ്പൂണറിസം** (Spoonerism) എന്നാണ് വിളിക്കുന്നത്. ഓക്സ്ഫോർഡിലെ ന്യൂ കോളേജ് വാർഡനായിരുന്ന റെവറന്റ് വില്യം ആർച്ചിബാൾഡ് സ്പൂണർ (1844–1930), എന്നയാൾ അറിയാതെ ഇത്തരത്തിൽ സംസാരിക്കുമായിരുന്നുവത്രേ. അതിനാലാണ് സ്പൂണറിസം എന്ന പേരുവന്നത്.  ഇതേ പ്രശ്നമുണ്ടായിരുന്ന ഒരു പോളിഷ് പ്രഭുവിന്റെ പേരിൽ **മാരോവ്സ്കി (marrowsky)** എന്നും ഇത് അറിയപ്പെടുന്നുണ്ട്.  

ഫലിതം എന്ന നിലയിൽ മനപൂർവ്വം ചൊറിച്ചു മല്ലൽ ഉപയോഗിക്കപ്പെടാറുണ്ട്. കേരളത്തിൽ ഒരു രഹസ്യ സംഭാഷണരീതി എന്ന നിലയിൽ അശ്ലീലവാക്കുകൾ ഉപയോഗിച്ച് മറ്റാൾക്കാരറിയാതെ പരസ്യമായി സംസാരിക്കാൻ സുഹൃത്തുക്കൾ ഈ രീതി ഉപയോഗിക്കാറുണ്ട്.

## ഉദാഹരണങ്ങൾ

അറിഞ്ഞോ അറിയാതെയോ സംഭവിക്കുന്ന മറിച്ചു ചൊല്ലലുകളുടെ ചില ഉദാഹരണങ്ങൾ. 

* കഞ്ഞിയും പയറും = പഞ്ഞിയും കയറും
* പണ്ട് ഒരു കഴുതയുണ്ടായിരുന്നു = കണ്ട് ഒരു പഴുതയുണ്ടായിരുന്നു. 

## സംസ്കാരത്തിൽ
നീലക്കുറിഞ്ഞി പൂത്തപ്പോൾ എന്ന ചലച്ചിത്രത്തിലെ കാവാലം നാരായണപ്പണിക്കർ രചിച്ച *താഴെ വീണു മാനം* എന്ന ഗാനത്തിൽ *"ചൊറിച്ചു മല്ലൽ"*, *"മറിച്ചു ചൊല്ലൽ"* എന്നീ പ്രയോഗങ്ങളുണ്ട്

## പുറത്തേയ്ക്കുള്ള കണ്ണികൾ

* ഒരു ചൊറിച്ചുമല്ലിക്കഥ
* സർപ്പഗന്ധി ബ്ലോഗ്

## അവലംബം

വർഗ്ഗം:സംസാരവൈകല്യങ്ങൾ
യൂണിവേഴ്സിറ്റി പാർക്ക് (ടെക്സസ്)

അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് ഡാളസ് കൗണ്ടിയിൽപ്പെടുന്ന ഒരു നഗരമാണ് **യൂണിവേഴ്സിറ്റി പാർക്ക്**. 2010ലെ സെൻസസ് പ്രകാരം ഇവിടെ 23,068 പേർ വസിക്കുന്നു. സതേൺ മെതഡിസ്റ്റ് സർവ്വകലാശാല ഇവിടെയാണ്. 
## ഭൂമിശാസ്ത്രം
യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം, നഗരത്തിന്റെ മൊത്തം വിസ്തീർണ്ണം ,  ആണ്. ഇതിൽ  കരപ്രദേശവും ബാക്കി 0.27% ജലവുമാണ്.
## അവലംബം

## പുറത്തേയ്ക്കുള്ള കണ്ണികൾ
* City of University Park official website
* Neighborhoods of University Park 
* University Park, Texas at the *[[Handbook of Texas]]*

വർഗ്ഗം:ടെക്സസിലെ പട്ടണങ്ങൾ
സിർക്കോണിയം നക്ഷത്രം

അയർലൻഡിലെ ബെൽഫാസ്റ്റ് ക്യൂൻ സർവകലാശാലയിൽ നടത്തിയ പഠനത്തിടെ മലയാളിയായ വാനനിരീക്ഷക നസ്‌ലീം സഹ ഗവേഷകരോടൊപ്പം കണ്ടെത്തിയ നക്ഷത്രമാണ് **സിർക്കോണിയം നക്ഷത്രം.**
## കണ്ടെത്തൽ
ഹോട്ട് സബ്ഡ്വാർഫ് ഇനത്തിൽപെട്ട നക്ഷത്രങ്ങളുടെ പഠനത്തിൽ പിഎച്ച്.ഡി നേടാൻ 2008 ൽ അയർലൻഡിലെത്തിയ നസ്‌ലീം കൂട്ടുകാരുമായി ചേർന്നാണ് സിർക്കൊണിയം നക്ഷത്രം കണ്ടെത്തിയത്. ഉത്തര അയർലൻഡിലെ ആർമാഗ് ഒബ്സർവേറ്ററിയിൽ വാനനിരീക്ഷണം നടത്തുന്നതിനിടെയാണ് പ്രത്യേക തരംഗ ദൈർഘ്യവും മറ്റ് സവിശേഷതകളുമുള്ള നക്ഷത്രം ശ്രദ്ധയിൽപെട്ടത്. 1920കളിലെ പഠനങ്ങളുടെ സഹായത്താൽ, നക്ഷത്രം നിറയെ സിർക്കോണിയം മൂലകമാണെന്ന് തിരിച്ചറിഞ്ഞു. ക്യൂൻ യൂനിവേഴ്സിറ്റിയിലെ പ്രഫ. അലൻ ഹിബേർട്ട് മൂലകത്തിന്റെ അറ്റോമിക സ്വഭാവം നിർണയിച്ചു. സൂര്യനിലുള്ളതിനേക്കാൾ പതിനായിരം മടങ്ങ് സിർക്കൊണിയം അധികമുള്ള നക്ഷത്രം ഇതിന് മുമ്പ് ആരും കണ്ടെത്തിയിരുന്നില്ല. ചെറിയ അളവിൽ സ്ട്രോൺഷ്യം, ജെർമേനിയം, യിട്രിയം തുടങ്ങിയ മൂലകങ്ങളും നക്ഷത്രത്തിലുണ്ട്. വ്യാജ രത്നങ്ങൾ നിർമ്മിക്കാൻ സ്വർണ വ്യാപാരികൾ ഉപയോഗിക്കുന്ന മൂലകമാണ് സിർക്കോണിയം. LS IV 14 116 എന്ന് ശാസ്ത്രലോകം വിളിച്ചിരുന്ന നക്ഷത്രത്തിന്റെ സവിശേഷത കണ്ടെത്താനായതിനാൽ സിർക്കോണിയം നക്ഷത്രമെന്ന പേര് വന്നു.
## അവലംബം

## പുറം കണ്ണികൾ
*find a sparkling zirconium star

വർഗ്ഗം:നക്ഷത്രങ്ങൾ
സുഭാഷിതരത്നാകരം

മഹാകവി കെ.സി. കേശവപിള്ള രചിച്ച് കൊല്ലവർഷം 1075-ൽ പ്രസിദ്ധീകരിച്ച വിശിഷ്ട ഗ്രന്ഥമാണ് **സുഭാഷിത രത്നാകരം.** സംസ്കൃതം, ഇംഗ്ളീഷ് മുതലായ ഭാഷകളിൽ നിന്ന് തർജമ ചെയ്തതും കവി സ്വന്തമായി നിർമ്മിച്ചതുമായ പദ്യങ്ങളാണ് ഈ പുസ്തകത്തിലെ ഉള്ളടക്കം. ഇതിൽ നിന്ന് നൂറു പദ്യങ്ങൾ പ്രത്യേകമെടുത്ത് "നീതിവാക്യങ്ങൾ " എന്ന പേരിൽ തിരുവിതാംകൂറിലെ വിദ്യാലയങ്ങളിൽ പാഠപുസ്തകമാക്കിയിരുന്നു.അക്കാലത്തു തന്നെ രണ്ടു പതിപ്പുകൾ പുറത്തിറക്കി. പദ്യങ്ങളിലധികവും നീതിവാക്യങ്ങൾ എന്ന പേരിൽ ഭാഷാപോഷിണി മാസികയിൽ പ്രസിദ്ധീകരിക്കുകയും ചെയ്തിരുന്നു. ശ്രീമൂലം തിരുനാൾ മഹാരാജാവിന്റെ പക്കൽ നിന്ന് കവിക്ക് ഈ കൃതിയുടെ പേരിൽ വീരശൃംഖല ലഭിച്ചിട്ടുണ്ട്.
 

## അവലംബം


വർഗ്ഗം:കവിതാസമാഹാരങ്ങൾ
കരിയാത്തൻ

അർജുനന്റെ  അഹങ്കാരമടക്കി  ഗാണ്ഡീവം നല്കാൻ കിരാതരൂപമെടുത്ത  ശിവനാണ്  കരിയാത്തൻ. തിറയാട്ടക്കോലമായി കെട്ടിയാടിക്കുന്ന ഈ ദേവൻ നായർ,കരിമ്പാല  സമുദായക്കാരുടെ പ്രധാന ആരാധനാമൂർത്തിയാണ്‌ .വെള്ളാട്ടം അവതരിപ്പിക്കുമ്പോൾ ആയുധാഭ്യാസ പ്രകടനം സാധാരണയായി കാണാറുണ്ട്.തെക്കൻ കരിയാത്തൻ എന്നതുകൊണ്ട്  ഉദ്ദേശിക്കുന്നത്  മറ്റൊരു സങ്കല്പത്തെയാണ്.      

കറുപ്പോ ചുവപ്പോ ആയ ഉടയാടയാണ്  തിറയും വെള്ളാട്ടവും ധരിക്കുക.പ്രത്യേകതരത്തിലുള്ള വാളുകൾ,പരിച ,ചുരിക, അമ്പും വില്ലും ,തുടങ്ങിയവയാണ്  പ്രധാന ആയുധങ്ങൾ.കരിമ്പാല സമുദായക്കാരുടെ കാവുകളിൽ വെളിച്ചപ്പാട് ആയുധങ്ങളുടെയോ വെളിച്ചത്തിന്റെയോ സഹായമില്ലാതെ രാത്രിയിൽ പോലും  മലകയറി ഈങ്ങ എന്ന ഒരിനം മുള്ളോടുകൂടിയ വലിയ വള്ളി  പറിച്ചെടുത്ത്  കൊണ്ടുവരുന്ന സമ്പ്രദായമുണ്ട്.യുദ്ധം,നായാട്ട്  തുടങ്ങിയ കർമങ്ങളുമായി  ഈ ദേവന്  ബന്ധമുണ്ട്.

വർഗ്ഗം:ദൈവം